► MMF i Svetska banka: Biti spreman za moguće rizike\n13.10.2018 Nusa Dua\nFoto: Beta/AP/Firdia Lisnawati\nGlobalni finansijski lideri završili su danas godišnji sastanak Međunarodnog monetarnog fonda i Svetske banke pozivanjem zemalja da se spreme za potencijalne rizike od trgovinskih sporova i drugih tenzija.\nGodišnji sastanak MMF-a i Svetske banke na Baliju u Indoneziji održan je pod senkom previranja na finansijskim tržištima i pretnji globalnom privrednom rastu zbog trgovinskog spora između SAD i Kine.\nMMF i Finansijski odbor, koji savetuje Odbor guvernera MMF-a, u saopštenju izdatom danas na kraju skupa pozvao je zemlje da održe dugove pod kontrolom i da osiguraju održiv ekonomski rast "za dobrobit svih".\nNavodi se da se "prozor mogućnosti" za reforme zatvara, da se povećavaju ekonomski rizici i države pozivaju da veštački ne devalviraju svoje valute da bi ih učinili konkurentnijim.\nMMF predviđa da će svetski rast biti kratkoročno redovan i kasnije umeren.\nMeđutim, oporavak je sve više nejednak i neki od identifikovanih rizika su se već pokazali, navodi se u tekstu.\n"Postoji rastući rizik za privredu u kontekstu pojačanih trgovinskih tenzija, gepolitičkih nesigurnosti, i sve težih budžetskih uslova koji pogađaju brojna tržišta i zemlje u brzom razvoju", navodi se u tekstu.\nU saopštenju se MMF usmerava na dve najveće svetske privrede koje su u tenzijama oko trgovine.\n"Uzdržavaćemo se od sprovođenja konkurentnih devalvacija i nećemo upotrebljavati naš devini kurs za svrhe konkurencije", navodi se u tekstu.\nAmerički minisar finansija Stive Mnučin je ove nedelje rekao da je preneo svoju zabrinutost šefu kineske centralne banke zbog slabosi juana. On nije precizirao da li će SAD optužiti Kinu da manipuliše svojom valutomu polugodišnjem izveštaju američke administracije koji treba da bude objavljen iduće nedelje.\nGeneralna direktorka MMF-a Kristin Lagard rekla je da iako je globalni privredni rast i dalje jak on se sada zadržava na tom nivou. MMF je počeo sastanak na Baliju smanjenje predviđanja za globalni rast za 2018. godinu na i dalje jakih 3,7 odsto sa ranijih 3,9 odsto. Privredni rast za 2019. predviđen je na istom nivou, što je isti nivo kao i 2017.\nLagard je rekla da obzirom na visoki nivo duga širom sveta MMF dao jake preporuke oko trgovine, da se smanje tenzije i da se vodi dijalog.\nZemlje treba da nastoje da osiguraju da mogu da upravljaju nivoom svog duga i da imaju politike koje podstiču rast za sve, rekla je Lagard.\n"Ako plovimo zajedno bićemo jači. Usredsredite se na svoje politike. Nemojte da plutate i hajde da sarađujemo koliko god više možemo jer će nam zajedno biti bolje", rekla je Lagard.\nGuverner kineske centralne banke Ji Gang pridružio se brojnim zvaničnicima zabrinutim zbog trgovinskog rata u kome je Vašington uveo dodatne carine na kineski uvoz u vrednosti od desetina milijardi dolara a Peking uzvratio sličnom merom.\nProtekcionizam i trgovinske tenzije predstavljaju "glavne rizike" za svetsku privredu, rekao je Ji svojim kolegama finansijskim čelnicima.\nAmerički ministar finansija Stive Mnučin nastojao je da umanji nivo zabrinutosti. On je rekao da još nije sigurno da li će američki predsednik Donald Tramp da se sastane sa svojim kineskim kolegom Si Đinpingom na samitu Grupe 20 idućeg meseca u Buenos Ajresu. Vesti o tom mogućem sastanku podstakle su nade da bi mogao da se ostvari napredak u odnosu između dve najveće svetske privrede.\nVučić: Za godinu dana imaćemo najveće plate u regionu Zapadnog Balkana\nPredsednik Srbije Aleksandar Vučić izjavio je danas da će Srbija za godinu dana biti zemlja sa najvećim platama u regionu Zapadnog Balkana, kao i da se o svemu dogovara sa Međunarodnim...\nTakse na uvoz iz Srbije i BiH dovele su do povećanja potrošačkih cena na Kosovu, poručila je Stefani Ebl (Stephanie Eble) ispred misije Međunarodnog monetarog fonda (MMF) koja je završila...\nNajveći problemi zemalja regiona Zapadnog Balkana su nedostatak kapitala i niska zaposlenost, rekao je danas viši regionalni predstavnik Međunarodnog monetarnog fonda za centralnu i istočnu...\nPorodična poljoprivredna penzija iznosi 8.000 dinara, a oko 12.000 dinara, čime se poljoprivredni penzioneri svrstavaju u red najsiromašnijih građana Srbije, piše danas Vojvođanski istraživačko-analitički centar (VOICE).\nDinar će u ponedeljak, 22. jula, neznatno promeniti vrednost prema evru i zvanični srednji kurs biće 117,7414 dinara za jedan evro, objavila je Narodna banka Srbije (NBS).\nIzgradnja još dve stambene zgrade na lokaciji "Beograd na vodi" počeće uskoro, a glavni izvođač radova je kompanija Strabag, saopšteno je danas.


Srpski patrijarh Irinej o presudi Mladiću: "Nije od jučer da ispada kako su samo Srbi krivi za sve" - Index.hr\nPATRIJARH Srpske pravoslavne crkve, Irinej, ocijenio je presudu generalu Ratku Mladiću na kaznu doživotnog zatvora kao "sasvim očekivanu" i rekao da su to "vražja djela" koja rade svjetski moćnici, piše u petak beogradski tisak.\n>>Ratko Mladić osuđen na doživotnu kaznu zatvora\n>>VIDEO Mladić je kriv za genocid u Srebrenici, ubojstvo, progon, teroriziranje, istrebljenje...\n>>VIDEO Pogledajte kako je Mladić podivljao u sudnici zbog čega je izbačen\n"Mi smo znali da će Ratko Mladić biti osuđen i da će sve biti tako i mi, nažalost, tu ništa ne možemo učiniti. Sve se to događa jer silni svjetski moćnici rade vražja djela, a mi trpimo posljedice", rekao je poglavar SPC-a za list Alo.\n"Nepravda što se u Haagu sudi samo srpskim generalima"\nPatrijarh Irinej kaže kako je "nepravda što se u Haagu sudi samo srpskim generalima, a što se svi ostali puštaju na slobodu".\n"Nije od jučer da ispada kako su samo Srbi krivi za sve, a da su ostali nevini", ocijenio je srpski patrijarh, a sunarodnjake pozvao na slogu i jedinstvo.\n"S tom se nepravdom možemo boriti jedino tako što ćemo voditi računa o sebi, biti jedinstveni i složni, što ćemo raditi više i gledati svoja posla. Drugog načina nema", poručio je patrijarh Irinej.\nRaspravno vijeće Međunarodnog kaznenog suda za bivšu Jugoslaviju (ICTY) proglasilo je u srijedu u Haagu generala Ratka Mladića krivim za genocid u Srebrenici, za zločine protiv čovječnosti i ratne zločine u BiH te ga osudilo na doživotnu kaznu zatvora.\n#icty #Ratko Mladić #Haaški sud #srebrenicagenocid #sarajevoopsada #patrijarh irinej


(VIDEO) LONČAR: Već smo jednom naterali roditelje, da vakcinišu decu! MEDIJI TO TREBA DA ISTAKNU… - Aktuelne vijesti\n28/07/2020 adminOstavite komentar na (VIDEO) LONČAR: Već smo jednom naterali roditelje, da vakcinišu decu! MEDIJI TO TREBA DA ISTAKNU…\nProtivnici obavezne vakcinacije rede za “neki farmacetutski lobi” tvrdi ministar Lončar…\nMinistar zdravlja Zlatibor Lončar izjavio je danas da očekuje kampanju i protiv nove vakcine kada bude pronađena.\nIpak, da veruje da su građani sve zreliji i da će na osnovu pravih informacija odlučiti šta je dobro za njih i njjihovo zdravlje da bi se zaštitli od koronavirusa.\n“Nadam se da su naši ljudi sve zreliji i da imaju sve više informacija, da znaju da se terorije protivnika vakcine ne zasnivanju na činjenciama, da je to buka i kampanja koja se vodi zbog farmaceutskih činjenica. Svako će moći da proceni šta je dobro za njegovo zdravlje, zdravlje njegove dece, roditelja, hronične bolesnike i ostale kada je reč o ispitanoj, zvaničnoj i odobrenoj vakcini”, rekao je ministar.\n“Da oni ne žele dobro ni svojoj deci ni sebi ni građanima Srbije, naučno je dokazano”, rekao je ministar.\nLončar je o vakcinaciji i tome da je poverenje u zdravstevni sistem na najvišem nivou do sada, govorio na prvom prijemu u nizu, a koje će Ministarstvo svake nedelje organizovati za zaposlene u kovid bolnicama “kao mali znak pažnje i poštovanja”.\nNa prijemu u Klubu poslanika danas su bili zaposleni u “herojskoj bolnici” KBC Dragiša Mišović, koja je zajedno sa Infektivnom prva ušla u kovid sistem, a iz koje prema rečima direktora Vladimira Ðukića svaki pacijent, kada izađe može da kaže “hvala, bilo je teško, borio sam se za svaki udisaj, ali kada se tužna epopeja završila mogu da kažem ”ovo su ozbiljna bolnica i ozbiljna držva””.\nSkupu su prisustvovali i predstavnici reprezentativnih sindikata, a Radmila Obrenović iz Sindikata zaposlenih u zdravstvu i socijanoj zaštiti ocenila je kao važno povećanje plata i to u vreme kada se one u regionu smanjuju.\n“U kući do naše živjela je jedna starica koja je živjela sama i koju niko nije imao da služi.”


degustacija vina - vino.rs\nNedavna osvojena titula najboljeg belog vina od autohtone sorte za Grašac beli 2018 vinarije Vinum iz Sremskih Karlovaca na ocenjivanju koje je organizovao Savez vinara i vinogradara Srbije, bio je samo jedan od povoda da se u degustacionoj dvorani vinoteke Wine & Pleasure u Beogradu okupe vinski trgovci i stručnjaci i isprobaju ono najnovije iz već povelikog portfolija sve uspešnije vinarije.\nVinska manifestacija Wine Jam Terroirs 2018 održaće se 1. decembra u Beogradu u hotelu Radisson Collection.\nVinoteka „Riznica vina“ u Beogradu, Ruzveltova 48, počinje od ovog petka veliki ciklus tematskih degustacija kroz koji će biti predstavljene poznate svetske vinske regije i njihova tipična vina.\nNa Trgu Slobode u Novom Sadu će se od 14. do 16. juna održati već petnaesti međunarodni festival vina Interfest 2018. Svakoga dana radno vreme festivala na koji je ulaz slobodan je od 19 časova do ponoći, cena čaše je 250 dinara, a vaučeri za degustaciju po 100 dinara.\nVinarija Dukay-Sagmeister iz Kanjiže nešto je sasvim posebno na srpskoj vinskoj sceni. Nama se veći deo portfolia ove neobične vinske priče široko raskrilio u beogradskoj vinoteci Il Grappolo, koja obiluje ovakvim specifičnim, rekli bi – delikatesnim iznenađenjima!


RODžERS KUP: Tandem brani čast Srbije | Novosti.RS\nponedeljak, 05. 08. 2019. u 09:28\nU Montrealu počinje turnir na kojem će igrati Dušan Lajović i Laslo Đere. Viktor Troicki nije prošao kvalifikacije\nU MONTREALU danas počinje Rodžers kup, na kojem će boje Srbije da brane Dušan Lajović (na slici) i Laslo Đere. Naši teniseri nisu imali sreće na žrebu, jer u prvom kolu Lajović (26. na svetu) igra sa Gruzinom Nikolozom Basilašvilijem (16), oko 19.30 po srednjeevropskom vremenu, a Laslo (36) sa Čileancem Kristijanom Garinom (37), ne pre 18 sati.\nPodsetimo, prvi reket sveta Novak Đoković odustao je od mastersa u Montrealu, a neće igrati ni Federer, tako da je prvi nosilac branilac trofeja Rafael Nadal.\nPROČITAJTE JOŠ: ĐOKOVIĆ NIŽE USPEHE: Biće najtrofejniji, možda ne i najbolji\nInače, Viktor Troicki nije prošao kvalifikacije, kao ni Jovana Jakšić na ženskom turniru, koji se igra u Torontu.


Aug 25, 2017 LG, LG Srbija\nKompanija LG Electronics (LG) predstaviće na IFA sajmu u Berlinu najnoviju seriju uređaja za održavanje odeće, koja obuhvata i najnovije TWINWash™ mašine za veš.\nU unapređenu TWINWash liniju implementirane su poslednje inovacije u segmentu tehnologije održavanja odeće, na najbolji način oslikane u novim mašinama za sušenje veša velike efikasnosti i LG Styler sistemu za održavanje odeće.\nProširenje TWINWash linije proizvoda odražava posvećenost kompanije LG pružanju efikasnih i praktičnih rešenja za svaki segment domaćinstva. Unapređena serija uključuje modele različitih veličina, od 27-inčnih jedinica velikog kapaciteta do pristupačnijih 24-inčnih modela, tako da korisnici od sada mogu uživati u prednostima inovativnih mašina za veš bez obzira na veličinu njihovog domaćinstva.\nTWINWash mašina za veš prvi put je predstavljena javnosti u julu 2015. godine kao prva mašina za veš na svetu sa dvostrukim opterećenjem. Danas, TWINWash linija korisnicima nudi inovativne funkcije kao što su TrueSteam™ i TurboWash™ koje omogućavaju uklanjanje gotovo svih alergena i nabora, istovremeno omekšavajući odeću i čineći je mirisnom, uz izuzetne performanse pranja.\nPored mašina za veš, kompanija LG nudi i rešenja za sušenje veša za kupce kojima je prioritet energetska efikasnost i udobnost. Novi Classic Dryer model za sušenje veša, opremljen sa LG Inverter Heatpump tehnologijom, umanjuje oštećenja tkanine održavajući nisku temperaturu sušenja, dok istovremeno obezbeđuje više naprednih opcija, kao što su Eco i Speed režim. Visoko efikasan Eco režim štedi energiju i emituje veoma nizak nivo buke uz brže sušenje.\nLG Styler predstavlja poslednji korak u postupku održavanja odeće. Dizajniran sa ciljem da proces osvežavanja odeće dovede do savršenstva, ovaj uređaj uz pomoć TrueSteam™ tehnologije sa lakoćom sanitizuje odeću, uklanja nabore i neprijatne mirise, čineći je čistom i mirisnom. LG Styler sadrži i Inverter Heatpump tehnologiju, koja se nalazi i u LG mašinama za sušenje veša, kako bi osigurao nežno tretiranje odeće. Osnovna karakteristika ovog uređaja jeste dodatak u vidu pokretne vešalice koja lagano protresa odeću i tako otklanja sa nje sve nabore koji se formiraju tokom tretiranja parom. Easy Pants Crease opcija oblikuje finu, oštru liniju niz centar svake noge. LG Styler sprečava oštećenja tkanine i produžava vek trajanja odeće, bez potrebe za hemijskim čišćenjem.\n„Vizija kompanije LG usmerena ka kompletnom procesu održavanja odeće, od pranja i sušenja, do osvežavanja, na najbolji način je prikazana kroz najnovije kućne aparate koje ćemo predstaviti na IFA sajmu“, rekla je Song Dae-hiun, predsednica kompanije LG Home Appliance & Air Solution. „Inovativna TWINWash tehnologija u širokom spektru novih proizvoda, pozicionirala nas je kao lidera u pružanju efikasnih rešenja za domaćinstva i zadovoljenje potreba ljudi različitih životnih stilova.“


Kremlj: Izjave Bajdena predstavljaju lične uvrede upućene Putinu - 18.03.2022, Sputnik Srbija\nKremlj: Izjave Bajdena predstavljaju lične uvrede upućene Putinu\nIzjava predsednika SAD Džozefa Bajdena, koji je Vladimira Putina nazvao „ubilačkim diktatorom“, „pravim nasilnikom“, a nešto ranije i „ratnim zločincem“, polako... 18.03.2022, Sputnik Srbija\nKako je rekao, takve uvrede od strane Bajdena na račun Putina možemo da čuhemo faktički svakodnevno.Govoreći o pregovorima sa Ukrajinom, portparol Kremlja je rekao da je Rusija pokazala spremnost da se taj proces ubrza, ali da to nije slučaj sa ukrajinskom stranom.Prema njegovim rečima, format i brzina potpisivanja dokumenata koje pripremaju Rusija i Ukrajina zavisiće od formulacije teksta koji tek treba usaglasiti.„Da ne ulazim u detalje, mogu samo reći da je ruska delegacija spremna da mnogo brže sprovede u delo taj proces, ali da ukrajinska strana ne pokazuje takvu spremnost“, zaključio je. Peskov\nrusija, rusija – politika, svet, svet – politika, kriza u ukrajini, ukrajina, vladimir putin, džozef bajden, kremlj\n11:07 18.03.2022 (Osveženo: 11:14 18.03.2022)\n© MANDEL NGANDžozef Bajden i Vladimir Putin\nIzjava predsednika SAD Džozefa Bajdena, koji je Vladimira Putina nazvao „ubilačkim diktatorom“, „pravim nasilnikom“, a nešto ranije i „ratnim zločincem“, polako postaju lične uvrede upućene ruskom lideru, izjavio je portparol Kremlja Dmitrij Peskov.\nKako je rekao, takve uvrede od strane Bajdena na račun Putina možemo da čuhemo faktički svakodnevno.\n„Imajući u vidu takvu razdražljivost gospodina Bajdena, njegov umor a katkad i zaboravnost, što dovodi do agresivnih izjava, mi nećemo davati oštre ocene kako ne bismo izazvali dodatnu agresiju“, rekao je Peskov odgovarajući na pitanje novinara da li Rusija razmatra mogućnost raskida diplomatskih odnosa sa SAD zbog takvih izjava američkog predsednika.\nGovoreći o pregovorima sa Ukrajinom, portparol Kremlja je rekao da je Rusija pokazala spremnost da se taj proces ubrza, ali da to nije slučaj sa ukrajinskom stranom.\nPrema njegovim rečima, format i brzina potpisivanja dokumenata koje pripremaju Rusija i Ukrajina zavisiće od formulacije teksta koji tek treba usaglasiti.\n„Da ne ulazim u detalje, mogu samo reći da je ruska delegacija spremna da mnogo brže sprovede u delo taj proces, ali da ukrajinska strana ne pokazuje takvu spremnost“, zaključio je. Peskov\n„Ubilački diktator“: Bajden se ponovo obrušio na Putina\n17 Mart, 20:04\n16 Mart, 21:03


Velika Britanija razmatra uvođenje takse za radnike iz EU\n► Velika Britanija razmatra uvođenje takse za radnike iz EU\nBritanska vlada razmatra uvođenje takse od 1.000 funti (1.200 dolara) na svakog iz Evropske unije koga britanski poslodavci budu zaposlili po izlasku Velike Britanije iz EU.\nBritanski ministar za doseljavanje Robert Gudvil je pred Gornjim domom britanskog parlamenta danas rekao da se razmatra taksa na radnike iz EU.\nGudvil je kazao da će biti programa koji će dozvoliti da radnici u poljoprivredi dobijaju kratkoročne, sezonske ugovore za rad u Velikoj Britaniji.\nKako navodi agencija AP, Velika Britanija je već povećala takse za radnike iz država koje nisu članice EU i one stupaju na snagu u aprilu.\nRadnici iz 27 članica EU sada imaju pravo da žive i rade u Velikoj Britaniji, ali to će se promeniti kada ta zemlja bude izašla iz Unije.\nDupla rampa u EU za pregovore s Albanijom i Makedonijom\nProtiv otvaranja pregovora o pristupanju Makedonije i Albanije EU i dalje su Francuska i Holandija, rekao je danas grčki ministar inostranih poslova Nikos Kocijas na međunarodnoj konferenciji o...\nDemonstranti u Londonu traže novo glasanje o Bregzitu\nDesetine hiljada demonstranata se danas okupilo i prošetalo Londonom, zahtevajući novi referendum o izlasku iz EU, na drugu godišnjicu izglasavanja napuštanja Unije.\nDžonson pozvao Terezu Mej da sprovede kompletan Bregzit\nŠef britanske diplomatije Boris Džonson branio je danas stav "kompletnog Bregzita" navodeći da je pristalica izlaska Velike Britanije iz Evropske unije (EU) ako treba i bez dogovora.\nErbas zapretio napuštanjem Britanije\nEvropski proizvođač aviona Erbas (Airbus) zapretio je da će napustiti Veliku Britaniju ukoliko se ona odvoji od Evropske unije bez postignutog dogovora o budućim trgovinskim odnosima.\nLondon ima plan za boravišne dozvole građanima EU\nVelika Britanija je načinila nacrt plana za rešavanje oko 3,5 miliona zahteva za boravišne dozvole građana EU posle Bregzita, i danas je priznala da veličina procesa predstavlja izazov.\nErdogan proglasio pobedu na izborima\nTurski predsednik Redžep Tajip Erdogan proglasio je pobedu u prvom krugu na predsedničkim izborima.\nLideri EU na mini-samitu o problemu migracija\nLideri Evropske unije (EU) nastavili su danas s međusobnim kritikama o rešavanju pitanja prijema migranata uoči početka mini-samita u Briselu posvećenom pronalalaženju "evropskog rešenja" za problem migracija koji potresa Evropu.\nPariz i Berlin pozvali na rešenja za migrante, bez čekanja konsezusa svih članica EU\nEmanuel Makron i Angela Merkel pozvali su danas nekoliko zemalja članica Evropske unije (EU) da se dogovore o rešavanju problema migranata, kako se ne bi čekao konsezus svih zemalja članica čime se parališe rešavanje tog pitanja, prenela je agencija Frans pres.\nDemonstracije u Solunu protiv rešenja spora s Makedonijom\nHiljade Grka - rekla je policija, danas su protestovale u Solunu protiv bilateralnog sporazuma kojim njihov severni sused menja naziv u "Republika Severna Makedonija".


Konferencija Zone krajem meseca – Vesti FKMS Radija\nKonferencija Zone krajem meseca\nSastanak predstavnika klubova fudbalske Zone istok najavljen je za kraj jula; nezvanično, domaćin bi trebalo da bude novi zonaš – FK Orljane.\nSastanak koji uobičajeno prethodi novoj fudbalskoj sezoni je Konferencija klubova. Za fudbalsku Zonu istok takav skup, prema još uvek nepotvrđenim najavama, trebalo bi da bude održan krajem jula.\nNa Konferenciji klubova razgovara se o prethodnoj takmičarskoj sezoni, regularnosti šampionata, suđenju, a za učesnike svakako najvažniji segment je određivanje rasporeda takmičenja po kolima dodeljivanjem takmičarskih brojeva ekipama.\nPrethodnoNove projekcije u okviru programa " Veče filma 57.FKMS"\nSledećeOdbojkašice sezonu počinju protiv prvoligaša


PressReader - Blic: 2018-09-15 - Dvojica radnika pala sa 22. sprata zgrade\nDvojica radnika pala sa 22. sprata zgrade\nJeziva nesreća u kojoj su dva muškarca juče izgubila živote je samo još jedna u nizu nesreća na srpskim gradilištima koje su se dogodile u proteklih mesec dana.\nBlic - 2018-09-15 - HRONIKA - AleksAndrA Milutinović\nPrilikom pada sa 22. sprata višespratnice u izgradnji u okviru Beograda na vodi nastradali su radnici koji su, prema nezvaničnim informacijama, bili sigurnosno neobezbeđeni. Ovo je četvrto stradanje građevinskih radnika za samo mesec dana.\nPrema nezvaničnim informacijama, pri padu su nastradali A. Š. (41) i Stefan D. (26), poslovođa firme “Kopra” i pomoćnih geometra “Starsa”, koji su pali sa vrha zgrade kada je pukla oplata\nna kojoj su stajali. Hitna pomoć je izašla na lice mesta, ali lekari su mogli samo da konstatuju smrt.\nNastradali su bili kooperanti kompanije “Štrabag”, koji su posao obavljali stojeći na najvišoj deonici na gradilištu. Izvor iz kompanije “Štrabag” rekao je “Blicu” da ne može da daje zvanične informacije, ali tvrdi da su poslovođa i pomoćnik geometra bili uredno prijavljeni, da su prošli neophodnu obuku za visoku gradnju i da su imali svu neophodnu zaštitnu opremu.\nNažalost, stradanje radnika u padu sa građevina nije usamljen slučaj, budući da je samo pre nedelju dana preminuo Tomislav Stojiljković (42), radnik koji je podlegao povredama nakon pada sa građevine u Ulici Milutina Milankovića na Novom Beogradu. Prema nezvaničnim informacijama, nesrećni muškarac je prilikom nesreće pao\nsa skele na gradilištu gde njegov rad nije bio prijavljen.\nSamo četiri dana pre ove nesreće stradao je Zoran Antanasijević (41) iz Surdulice, i to najverovatnije od strujnog udara dok je radio na uvođenju instalacija kablovske televizije u jednoj od kuća u selu Binovce u toj opštini.\nJavnost je uzdrmao slučaj stradanja radnika na gradilištu na prostoru nekadašnje Ambasade SAD u Ulici kneza Miloša. Na nesrećnog Nebojšu Turovića (58) tom prilikom se obrušio zid koji ga je i usmrtio. Ovaj inače diplomirani ekonomista je već devet godina radio na crno. Nakon četiri nesreće za manje od mesec dana nameće se zaključak da nepažnja poslodavaca i njihova nemarnost u obezbeđivanju radnika i gradilišta budu plaćeni glavama radnika.\nPolicijA nAkon nesreće obAvilA uviđAj\nnAstrAdAo: stefAn d.


Bitka za najbolje u Srbiji vodiće se u Apatinu\nPočetkom meseca u Vršcu je održan radni sastanak direktora gradskih Mini-Maksi liga za region Vojvodine. Sastanku su prisustvovali svi direktori matičnih liga izuzev direktora lige u Subotici. Analiziran je dosadašnji deo takmičenja, realizacija Mini-Maksi kupova, Mini-Maksi kamp ...\nIzložba grafika iz fonda Galerije\nOd 10. do 27. februara u apatinskom „Meanderu“ biće izložene reprezentativne grafike iz fonda Galerije. Radi se o izboru iz poklonjenih grafika u periodu od 1979. do 2013. godine. U pitanju su najistaknutiji umetnici u Srbiji i regionu i ovde donosimo spisak autora: Aleksandar ...\nPreko Volejstarsa do 'Top 16'\nU subotu 8. februara u hali O.Š. Žarko Zrenjanin u Apatinu odigraće se baraž meč pionirskog prvenstva Vojvodine za odbojkašice, na kojem je ove sezone učestvovalo rekordnih 78 ekipa sa teritorije cele pokrajine. Ženski odbojkaški klub Apatin kao prvoplasirana ekipa i pobed ...\nNova predstava u Somborskom narodnom pozorištu\nVečeras, od 20 sati, na sceni Studio 99 Somborskog narodnog pozorišta premijerno će biti izvedena predstava „Kurve“ po tekstu Gregori Berka u režiji Jane Maričić. Gregori Berk (Gregory Burke) je savremeni škotski autor, još uvek nedovol ...\n'Đavoli' tope sneg (VIDEO)\nJedna od najvažnijih sportskih tema prethodnih dana bila je izbor novog rukovodstva OFK Mladost. Novi predsednik Mladosti je Milutin Mačkić koji je na toj funkciji Zorana Ćuluma, dok su članovi Upravnog odbora Željko Džakula, Željko ...\nIsključenje struje u petak, 07. februara\nU petak, 07. februara 2014. godine, zbog najavljenih radova na mreži, bez električne struje će od 9h do 12h biti deo Pivarske ulice (od Dunavske do Nikole Tesle), a od 11h do 12h Blok 44, deo ulice Miće Radakovića (od ulaza u Blok 44 do Juke Kolaka) i cela Istočna ulica. ...\nU POKRETU, BLOG: Apatinske ulice od sad na internetu\nLetos smo uz pomoć volontera Kancelarije za mlade napravili mali projekat (pogledati ove dve emisije u ovom blogu) sa ciljem da upoznamo naše sugrađane o tome ko su ljudi po kojima su dobile imena ulice u našem gradu. Ideja se svidela svi ...\nPetnaestog po redu dana nove 2014. godine Klub malog fudbala Apa-futsal Apatin započeo je pripremi period za prolećni deo takmičenja u Vojvođanskoj futsal ligi. Sama činjenica da je pripremni period počeo odmah posle praznika govori o ozbiljnosti svih u klubu, i želji da se proleće dočeka ...\nMačak živnuo u februaru...\nSinoć su u hali O.Š. Žarko Zrenjanin rukometaši Apatina dočekali MRK iz Sombora u prijateljskoj utakmici. Još jedna u nizu provera za izabranike Milana Petrovica prošla je dobro. Domaći nisu pobedili ali su na ovoj utakmici pokazali da imaju snage i bez nekolicine st ...\nĐura će oprostiti što nas je tukao, EDB neće\nDa li je i vama stigao astronomski račun za struju? Ako jeste moraćete da ga platite. Za svega pet odsto, od ukupno 10.300 reklamacija na decembarske račune za struju, "Elektrodistribucija Beograd" priznaje svoju grešku. Prema njihovim prvim podacima, koji su stigli iz kontrole i ...\n[Prva] < prethodna...456789101112...sledeća > [Poslednja]


BiH ne prijeti hipotekarna kriza\n20.10.2007. / 8:05\nBANJALUKA, Hipotekarna kriza koja je potresla SAD i odrazila se na evrozonu ne prijeti BiH, iako dominiraju banke u stranom vlasništvu, rekao je predsjednik Udruženja banaka BiH Ranko Labović.\n“Volio bih kada bismo bili toliko povezani sa SAD, pa da se to odrazi i na nas, jer bi u tom slučaju i razvoj BiH pratio Ameriku”, izjavio je Labović i dodao da su krediti uvijek bili podsticaj razvoja.\nKomentarišući prijedlog MMF-a o ujedinjavanju entitetskih agencija za bankarstvo, Labović je rekao da Udruženje banaka BiH smatra da je objedinjavanje supervizije potrebno, ali da je to prije svega političko pitanje.\n“S obzirom da je većina banaka u BiH koje drže 90 odsto aktive produžena ruka Evropske unije, postoje određeni zahtjevi njihovih centrala za usaglašavanje supervizije, odnosno za njeno objedinjavanje na državnom nivou. Međutim, to ne znači da entitetske agencije za bankarstvo moraju prestati s radom”, istakao je Labović.\nOn je dodao da je bilo prijedloga da supervizija bude pri Centralnoj banci BiH, da se formira posebna agencija koja bi se bavila tim poslom, ili da se u toj agenciji objedini kontrola i ostalih finansijskih institucija poput osiguravajućih društava i mikrokreditnih organizacija.\nGovoreći o tendenciji ukrupnjavanja u bankarskom sektoru, Labović je rekao da su u BiH 2000. godine poslovale 73 banke i da su mnogi stručnjaci i političari smatrali da je potrebno da se broj banaka smanji.\n“Danas u BiH postoje 32 banke od kojih je deset pod stečajem ili su još neprivatizovane, a 22 su aktivne. Sve dok postoji ekonomska i finansijska opravdanost, dobro je da postoje i manje banke. S druge strane, ukrupnjavanje se ne dešava samo u BiH, to je trend u svijetu koji se prenosi na domaće tržište”, naveo je Labović za današnji broj “Fokusa”.


NBL će od CIK-a tražiti ponovno brojanje glasova | Visokoin.com\nPovodom brojnih ukaza na nepravilnosti u okviru izbornog precesa, Nezavisna bosanskohercegovačka lista izdala je saopćenje u kojem Centralnoj izbornoj komisijui najavljuje poziv na ponovno brojanje glasova.\n“S obzirom na brojne i evidentno prisutne nepravilnosti koje su se desile u sklopu izbornog procesa, Nezavisna bosanskohercegovačka lista izražava opravdanu sumnju u rezultate općih izbora provedenih u BiH 7. oktobra 2018. godine. U cilju zaštite biračkog prava i zaštite digniteta i korektnosti samog izbornog procesa, a sve u cilju zaštite stvarnih rezultata izbora odnosno volje birača, Nezavisna bosanskohercegovačka lista će nakon objave preliminarnih rezultata općih izbora, zvanično uputiti zahtjev CIK-u BiH za ponovnim brojanjem glasova na nivou Federacije BiH za sve nivoe vlasti”, stoji u saopćenju NBL-a.\nIstovremeno, Nezavisna bosanskohercegovačka lista uputila apel političkim subjektima, medijima i javnosti da se, do objave preliminarnih rezultata izbora, suzdrže od iznošenja subjektivnih tumačenja o broju osvojenih mandata, jer time ne doprinose zaokruživanju izbornog procesa i formiranju vlasti na svim nivoima po volji birača.\n“Nezavisna bosanskohercegovačka lista se ovim putem zahvaljuje svim onim građanima koji su nam ukazali povjerenje, istovremeno im poručujemo da ćemo učiniti sve da zaštitimo njihovo biračko pravo i utvrdimo tačne rezultate izbora u skladu sa važećim izbornim zakonom i jasno propisanim procedurama glasanja i dodjele mandata”, zaključuje se u saopćenju.


Cipars: Sporazum će okončati ekonomsku neizvjesnost\nGrčki premijer Aleksis Cipras izjavio je danas da će dogovor sa međunarodnim kreditorima o isplati više desetina milijardi eura pomoći njegovoj zemlji okončati ekonomsku neizvjesnost u zemlji iako pojedinci pokušavaju da opstruišu dogovor.\n"Uprkos preprekama koje neki pokušavaju da postave na naš put, ja sam optimista da ćemo doći do sporazuma i podrške u vidu zajma od evropskog mehanizma, što će okončati ekonomsku neizvjesnost", rekao je Cipras u obraćanju u Ministarstvu za infrastrukturu.\nOvo je bio njegov prvi javni komentar od kada su kreditori i Atina u uotark 11.avgusta, postigli dogovor o novom paketu pomoći vrijednom 85 milijardi eura.\nCipras je rekao da će njegova vlada voditi borbu protiv utaje poreza i korupcije i dodao da je djelimično odgovoran za krizu u kojoj se zemlja našla.\nGrčka će ubrzo krenuti u privatizaciju luka, regionalnih aerodroma i elektroprivrede u skladu sa memorandumom o razumijevanju koji je Atina dogovorila sa svojim međunarodnim kreditorima, navodi se u dokumentu koji je Reuters dobio na uvid.


Borelj: Istražiti nasilje na Cetinju 5. septembra - 04.01.2022, Sputnik Srbija\nBorelj: Istražiti nasilje na Cetinju 5. septembra\nEU očekuje od svih nadležnih organa vlasti u Crnoj Gori da propisno istraže i obezbede delotvorno sudsko praćenje svih slučajeva fizičkog i verbalnog nasilja... 04.01.2022, Sputnik Srbija\nBorelj je u pisanom odgovoru na pitanje evropskog poslanika Tijerija Marijanija iz desničarske grupe Identitet i demokratija (ID), povodom „napada na verske slobode“ tokom ustoličenja mitropolita Joanikija na Cetinju, naglasio da su sloboda veroispovesti, tolerancija i poštovanje osnovnih prava temeljne vrednosti EU i, kao takve, ključni element procesa pridruživanja, koji određuje ukupni tempo pristupnih pregovora Crne Gore sa EU.Istovremeno, kako ističe, u sekularnoj državi kakva je Crna Gora treba poštovati princip odvojenosti države od crkve.Visoki predstavnik EU naglašava i da je Komisija o navedenim pitanjima izvestila u svom najnovijem izveštaju o Crnoj Gori i nastaviće da ih prati, u okviru pregovora o pristupanju Crne Gore EU.\npolitika, crna gora, žozep borelj, mitropolit joanikije, region – politika, region\nEU očekuje od svih nadležnih organa vlasti u Crnoj Gori da propisno istraže i obezbede delotvorno sudsko praćenje svih slučajeva fizičkog i verbalnog nasilja, kako nad demonstrantima, tako i nad pripadnicima organa reda tokom ustoličenja mitropolita Joanikija na Cetinju, saopštio je evropski komesar za spoljnu politiku i bezbednost Žozep Borelj.\nBorelj je u pisanom odgovoru na pitanje evropskog poslanika Tijerija Marijanija iz desničarske grupe Identitet i demokratija (ID), povodom „napada na verske slobode“ tokom ustoličenja mitropolita Joanikija na Cetinju, naglasio da su sloboda veroispovesti, tolerancija i poštovanje osnovnih prava temeljne vrednosti EU i, kao takve, ključni element procesa pridruživanja, koji određuje ukupni tempo pristupnih pregovora Crne Gore sa EU.\n"Iako je regulisanje verskih zajednica prvenstveno u nacionalnoj nadležnosti, to bi trebalo da bude sprovedeno na inkluzivan način, okupljajući sve relevantne aktere, i u skladu sa međunarodnim i evropskim standardima ljudskih prava", naveo je Borelj preneo je portal RTCG.\nIstovremeno, kako ističe, u sekularnoj državi kakva je Crna Gora treba poštovati princip odvojenosti države od crkve.\n"Sloboda okupljanja je osnovno pravo, koje treba ostvariti bez negativnog uticaja po javno zdravlje i uz puno poštovanje vladavine zakona i javnog reda. EU očekuje od svih nadležnih organa da propisno istraže i obezbede delotvorno sudsko praćenje svih slučajeva fizičkog i verbalnog nasilja, kako nad demonstrantima, tako i nad pripadnicima organa reda", kazao je Borelj.\nVisoki predstavnik EU naglašava i da je Komisija o navedenim pitanjima izvestila u svom najnovijem izveštaju o Crnoj Gori i nastaviće da ih prati, u okviru pregovora o pristupanju Crne Gore EU.


MAŠOVIĆ: I PORED OTEŽANIH UVJETA OSBIH OSTVARILE ZAPAŽENE REZULTATE | Hayat.ba\nOružane snage Bosne i Hercegovine (OSBiH) su tokom petnaest godina postojanja prepoznate kao jedan od najkohezivnijih aktera bh. društva, koje doprinose ukupnom napretku države BiH na njenom evroatlanstkom putu.\nIstaknuto je to danas na pres-konferenciji, održanoj u sklopu obilježavanja Dana i 15. godišnjice OSBiH, na kojoj su o misiji, postignućima i prioritetnim zadacima OS govorili najviši dužnosnici Ministarstva odbrane i OSBiH.\nKako je rečeno, OSBiH su poželjan i cijenjen partner, te aktivan akter u misijama mira diljem svijeta, i kao faktor mira i stabilnosti koji umnogome doprinosi pozitivnom imidžu države Bosne i Hercegovine.\nNačelnik Zajedničkog štaba OSBiH generalpukovnik Senad Mašović ocijenio je kako su i pored specifičnih uvjeta funkcioniranja u period pandemije Covid-19, u 2020. godini postignuti zapaženi rezultati, posebno u segmentu obuke, a u skladu sa Zakonom o odbrani BiH definiranim misijama i zadacima.\nKvalitetna individualna, institucionalna i kolektivna obuka pripadnika OS je ključna pretpostavka za jačanje svih kapaciteta i sposobnosti, ali i jačanje borbene spremnosti OSBiH – kazao je general Mašović, podsjećajući da je godina na izmaku protekla u znaku kompleksnih i zahtjevnih vježbi, bojevih gađanja i drugih oblika obuke i edukacije, navodi FENA.\nU vezi s tim, potcrtava značaj napretka ostvarenog u skladu sa NATO konceptom Operativnih sposobnosti, a u sklopu aktivnosti ocjenjivanja Bataljonske grupe lake pješadije OSBiH (NEL-1, ocjenjivanje u skladu s NATO procedurama), čime je još jednom demonstriran najviši nivo interoperabilnosti i sposobnost za sudjelovanje u NATO vođenim operacijama.\nRadi se o sposobnostima koje su, prema riječima generala Mašovića, potvrđene i tokom nedavno izvedene zajedničke vježbe (Bilateralne vježbe) oružanih snaga Sjedinjenih Američkih Država i Bosne i Hercegovine.\nNa značaj obuke i daljnjeg osposobljavanja pripadnika OSBiH u funkciji evroatlantskog integracijskog procesa i ostvarivanja višeg stepena interoperabilnosti sa oružanim snagama zemalja-članica NATO-saveza ukazao je i ministar odbrane BiH Sifet Podžić.\nKada se radi o saradnji s NATO-savezom, Podžić u prvi plan ističe realizaciju zadataka iz ‘Programa reformi’, od čega su 72 zadataka u nadležnosti odbrambenog sektora, uz još 16 zajedničkih zadataka s drugim institucijama BiH.\nOn potcrtava kako je više od 70 posto obaveza iz Programa reformi realizirano, te da se radi o zadacima koji su kompatibilni s prioritetima sadržanim u dokumentu Pregled odbrane, odnosno Planom modernizacije OSBiH za period 2017.-2027. godina, a u čiju bi implementaciju trebalo uložiti oko 500 miliona KM.\nU tom kontekstu, Podžić i Mašović ističu nedostatnost budžetskog okvira za odbranu, te uz razumijevanje trenutne situacije, uzrokovane pandemijom, izražavaju očekivanje da će nadležne institucije u narednom periodu učiniti više na planu finansiranja odbrambenog sektora, a prioritetno na planu provedbe Programa reformi i modernizacije OSBiH.\nOdgovarajući na novinarski upit u vezi s eventualnim izlaskom OSBiH na granicu sa Srbijom i Crnom Gorom, a u kontekstu s migracijskom krizom, ministar Podžić je kazao kako zakon to omogućava, ali da, za sada, nema zahtjeva u tom pogledu, te da odluku o tome donosi Predsjedništvo BiH u svojstvu Vrhovne komande OSBiH.\nNa pres-konferenciji, kojoj su prisustvovali i zamjenici ministra odbrane BiH Mijo Krešić i Mirko Okolić i zamjenici načelnika ZŠ OSBiH – generalbojnik Ivica Jerkić i generalmajor Gojko Knežević, predstavljeni su impresivni rezultati angažmana pripadnika OSBiH u različitim oblastima od sudjelovanja u mirovnim misijama i pomoći civilnim strukturama do rješavanja viškova naoružanja i procesa deminiranja.\nOcijenjeno je kako je na tom planu i pored specifičnih okolnosti zadržan kontinuitet te da su pripadnici OSBiH i u ovoj godini pokazali solidarnost i umješnost u više operacija podrške civilnim strukturama, uključujući angažman u vezi s pandemijom, požarima i poplavama, te druge konkretne načine.\nIzmeđu ostalog, u 2020. godini pripadnici OSBiH su deminirali oko dva miliona metara kvadratnih sumnjivih površina i uklonili oko 1.800 komada raznih vrsta neeksplodiranih ubojnih sredstava (NUS), a od 2006. godine deminirali su oko 35 miliona i 700 hiljada metara kvadratnih, te pronašli oko 13.000 komada NUS-a i sve to bez ijednog deminerskog incidenta.\nIstovremeno, u 2020. godini nastavljene su aktivnosti na rješavanju viškova naoružanja, te je uništeno više od 549 tona nestabilne municije i obilježeno oko 59.000 komada malog i lakog naoružanja, čime je najneposrednije smanjen rizik od proliferacije tog naoružanja.


Pokreni se za nauku: Šest miliona dinara za naučna istraživanja\nsreda , 20 oktobra 2021\nPočetna/BIZNIS/Pokreni se za nauku: Šest miliona dinara za naučna istraživanja\nSana Life 21. decembra 2020.\tBIZNIS, KATEDRA, ZANIMLJIVOSTI, ZDRAVLJE Ostavite komentar\nU okviru ovogodišnjeg programa „Pokreni se za nauku“, dodeljeni su grantovi od po 600 hiljada dinara za 10 naučno-istraživačkih projekata, iz oblasti očuvanja i zaštite javnog zdravlja.\nRezultati nagrađenih projekata će biti od izuzetnog značaja za unapređenje zdravlja ljudi, a neka od podržanih istraživanja baviće se i načinima za rešavanje najvećeg izazova za javno zdravlje u 2020. godini, pandemijom COVID-19. Među odabranim projektima su i dizajniranje visoko-osetljivih senzora za pesticide, razvijanje alternativnih biopesticida smanjenog rizika, formulaciju dijetetskih suplemenata baziranih na probioticima i prirodnim bioaktivnim komponentama, razvijanje modela za istraživanje mehanizama nastanka različitih vrsta raka.\nNa peti po redu konkurs nacionalnog programa „Pokreni se za nauku“, koji realizuju Centar za razvoj liderstva i kompanija Filip Moris (Philip Morris International) prijavilo se 139 naučnika okupljenih u 33 tima. Najbolje predloge naučnih istraživanja odabrala je komisija uglednih univerzitetskih profesora i stručnjaka sa dugogodišnjom ekspertizom u oblasti prirodnih nauka i javnog zdravlja.\nTamara Stanković, direktorka odnosa sa naučnom zajednicom za jugoistočnu Evropu u kompaniji Filip Moris istakla je izjavila je da ova kompanija razume važnost povezivanja nauke i privrede.\n„Ulažemo velika sredstva u sopstvena naučna istraživanja, ali istovremeno podržavamo i mlade generacije stručnih ljudi u lokalnoj zajednici u kojoj poslujemo. Ohrabruje činjenica da su mladi naučnici svesni sve veće potrebe za novim tehnologijama koje su bazirane na smanjenju štetnosti. Ovaj princip značajno utiče na unapređenje zdravlja ljudi, što je jedna od misija kompanije Filip Moris. U okviru vizije budućnosti bez duvanskog dima, naša kompanija ulaže i istraživanje i razvoj naučno zasnovanih alternativa koje predstavljaju bolje rešenje u odnosu na cigarete, zaključuje Stanković.\nProgram „Pokreni se za nauku“ osmišljen je 2015. godine i do danas je ostao jedini kontinuirani program podrške mladim naučnicima u Srbiji. U prethodne četiri godine kroz „Pokreni se za nauku” sa 25,3 miliona dinara podržana su 32 naučna istraživanja i 75 naučnika koji stoje iza njih, kao i četiri ustanove koje su dobile savremenu, specijalizovanu opremu. Program predstavlja nastavak dosadašnjih ulaganja kompanije Filip Moris koja su posvećena osnaživanju mladih i njihovom motivisanju da svojim radom doprinesu društvenom, ekonomskom i naučnom razvoju Srbije.\nOznakeistraživanja nauka pokrenisezanauku program projekat tehnologija\nPrethodni Ako tražite posao proverite koja su zanimanja deficitarna\nSledeći Operacije bez prekida na interventnoj kardiologiji niškog Kliničkog centra\nPupčana kila kod trudnica – zašto se javlja i kako se tretira? 20. oktobra 2021.\nMisao, emocija i život u knjizi “Elastične priče” Aleksandra Stankova 19. oktobra 2021.\nNeša Bridžis u Nišu 19. oktobra 2021.\nDrugi konkurs Lokalne fondacije Niš – Rezultati 19. oktobra 2021.\nDa li znate kako da kombinujete kafu i slatkiše? 19. oktobra 2021.


Na najnovijoj listi Evropske rukometne federacije Bosna i Hercegovina ima samo 17 osvojenih poena u najslabijem takmičenju koje organizuje ova federacija.\nRiječ je o Evropa kupu, a zbog toga je naša država ostala bez jednog predstavnika u ovom takmičenju.\nOve sezone su Bosnu i Hercegovnu su predstavljala četiri kluba, a već od iduće to će biti samo tri, sve zahvaljujući slabim rezultatima Slobode, Borca, Izviđača i Sloge koji su predstavljali Premijer ligu Bosne i Hercegovine.\nSloboda je ove sezone eliminisana već u prvom kolu od Bjanko Monte Drama 1986, a u drugom kolu su zaustavljeni Borac od Bese, Izviđač od Dukle i Sloga od italijanske Akademije Konversano.\nPrethodni članakLana Pudar se vraća u bazen nakon tri mjeseca takmičarske pauze\nNaredni članakMostar SG počinje takmičenje u futsal Ligi šampiona, Jablanica domaćin turnira\nDva kandidata za dovođenje Kristijana Ronalda ukoliko Juventus ne uđe u Ligu šampiona\nPele se još jednom porukom oprostio od Maradone: “Bio si genije, čarobnjak sa loptom u nogama”


Konjuh: Radnici štrajkom glađu žele izboriti penziju | Zivinice.ba\nPočetna » Događaji » Konjuh: Radnici štrajkom glađu žele izboriti penziju\tŠefik Gadžo11.01.2016 20:53\nKonjuh: Radnici štrajkom glađu žele izboriti penziju\nNaporima Sindikata Konjuha krajem protekle sedmice prekinut je štrajk glađu nezadovoljnih radnika ove firme koji su stekli pravo na penzionisanje. Međutim, nakon obavljenih radnji kojima se željelo iznaći mogućnost za izmirenje duga Konjuha od 250 hiljada KM Zavodu zdravstvenog osiguranja, radnici su danas ponovo u štrajku glađu.\n“Trebalo je da Konjuh kreditom kod kod Razvojne banke Federacije BiH pokrije dugovanja, ali nismo dobili garanta za potpis na preuzimanje kredita, tako da je sve palo u vodu. Ogorčeni smo zbog patnji ovih ljudu, koji su pošteno zaradili penzije, a ne mogu u svojim poznijim godinama života otići u mirovinu”, rekao nam je predsjednik Sindikalnog odbora Konjuha Mevludin Trakić.\nRadnici štrajkuju glađu u hladnoj prostoriji bivšeg salona namještaja, a Zirajet Smajić, Enver Akšamović, Ariz Siočić i ostali ističu kako nisu mogli dobiti nikakvu pomoć od Crvenog krsta, a sindikat je tražio da se obezbjede deke, kako bi lakše podnijeli teškoće u kojima se nalaze!/Š.G./


"S ljubavlju hrabrim srcima": Aktivan humanitarni broj 1411 - mojKontakt portal - Radio Televizija Kontakt\n#izdvajamo #vijestidana DRUSTVO HUMANITARNE AKCIJE VIJESTI\nHumanitarna akcija „S ljubavlju hrabrim srcima“ ove godine organizuje se po dvanaesti put pod visokim pokroviteljstvom predsjednice Republike Srpske Željke Cvijanović.\nZbog aktuelne epidemiološke situacije u čitavoj Republici Srpskoj neće biti moguće održati Donatorsko veče u formi velikog okupljanja u Banskom dvoru, kao prethodnih godina, te će ove godine tim povodom biti organizovan prikladan televizijski program.\n-Televizijska emisija, kao centralni događaj humanitarne akcije „S ljubavlju hrabrim srcima“, biće emitovana na Prvom programu Radio televizije Republike Srpske, kao i na Alternativnoj televiziji, 26. decembra u večernjem terminu. Televizijskim kućama, koje iskažu želju da daju svoj doprinos humanitarnoj akciji, kroz emitovanje televizijske emisije i spotova biće omogućeno preuzimanje signala i dostavljen video materijal – navedeno je u saopštenju Kabineta predsjednice Republike Srpske.\nM:tel humanitarni broj 1411 biće aktivan sve do 31. decembra 2021. godine.\nPozivom na navedeni humanitarni broj građani su u mogućnosti da podrže akciju sa 1 KM, a za uplate donacija fizičkih i pravnih lica Ministarstvo finansija Republike Srpske otvorilo je račun posebnih namjena „S ljubavlju hrabrim srcima“ broj 571-010-00002700-15 kod Komercijalne banke a.d. Banja Luka.\nSva sredstva prikupljena u humanitarnoj akciji „S ljubavlju hrabrim srcima“ biće iskorištena za nabavku prevoznih sredstava za djecu sa intelektualnim teškoćama.\n-Namjera je da se kroz nabavku prevoznih sredstava za 33 udruženja u sklopu Saveza udruženja za pomoć mentalno nedovoljno razvijenim licima Republike Srpske, olakša pristup korištenju usluga najmlađim članovima, poput dnevnog zbrinjavanja, školovanja, radno-okupacionih radionica, sportskih i kulturnih aktivnosti i omogući veća uključenost u društveni život zajednica u kojima žive – navedeno je u saopštenju.\nPartneri predsjednice Republike Srpske Željke Cvijanović i u ovogodišnjoj humanitarnoj akciji biće mladi umjetnici i djeca iz različitih dijelova Republike Srpske, koji će svojim umjetničkim performansom ili drugim angažmanom dati svoj doprinos da zajedničkim snagama obezbijede pomoć za svoje drugare.\nTakođe, organizatori pozivaju i sve lokalne zajednice da, u skladu sa svojim mogućnostima, daju svoj doprinos u promociji kampanje za Donatorsko veče.\nCvijanović: Institucije Srpske su stabilne i opredijeljene za mir


OnLive stigao na Android i iOS uređaje « Photon Tide\nPhoton Tide > Članci > Igre > OnLive stigao na Android i iOS uređaje\nOnLive stigao na Android i iOS uređaje\nVeoma uspešni cloud gaming servis OnLive danas započinje svoje širenje u i mobilnoj sferi.\nNekoliko puta smo već spominjali ambiciozni cloud gaming sitem OnLive koji korisnicima omogućava igranje zahvetnih i najnovijih igara na veoma slabašnom hardveru. Sve što igrač mora da ima je PC (ili Mac) koji može da dekoduje 720p video snimak, dobru internet konekciju, a server će preuzeti igračeve kontrole i renderovati igru. Posle više od godinu dana uspešnog rada u Americi, OnLive se ovog leta prebacio i u Evropu, a ove nedelje korisnici mobilnih uređaja će najzad dobiti mogućnost da i oni isprobaju ovaj servis.\nUpravljanje igrama na tablet-ima i smartphone-ovima je omogućeno preko vizuelnih komandi koje se prikažu na ekranu (dugmad, analogne pečurke), a neke igre će koristiti emulaciju korišćenja miša (kao na primer World of Goo). Kao vrh ponude predstavljeno je par igara kojima su developeri sami napravili touchscreen način upravljanja, a tavke igre bi sigurno trebale da daju najbolji osećaj pri igranju (jedna od njih je i fenomenalni LA Noire koji uskoro stiže na OnLive). Naravno, ako želite uvek možete izdvojiti 50$ za specijalni OnLive kontroler koji može da se poveže na PC, Xbox 360, PS3, Android i iOS tablete i telefone preko WiFi-a (2,4 / 5 GHz) ili Bluetooth-a.\nKorisnici Android uređaja već danas mogu započeti igranje na ovom servisu (sve igre imaju besplatni demo period, pa ih možete natenane isprobati), a iOS i Kindle Fire aplikacije će biti ponuđene korisnicima čim prođu verifikaciju od strane vlasnika uređaja (Apple i Amazon).\nOnLive je stigao u Evropu\nDIDO – revolucija u svetu bežičnih komunikacija\nOdg: Han Solo (2018)


Uklanjanje najslabije karike u lancu bezbednosti: Kaspersky ASAP platforma dostupna i na srpskom jeziku - Internet ogledalo\nYou are at:Home»News»Uklanjanje najslabije karike u lancu bezbednosti: Kaspersky ASAP platforma dostupna i na srpskom jeziku\nUklanjanje najslabije karike u lancu bezbednosti: Kaspersky ASAP platforma dostupna i na srpskom jeziku\nBy Nina Kovacevic on\t 20.10.2021 News\nKaspersky ASAP platforma (Automated Security Awareness Platform), automatizovana platforma za obuku zaposlenih dostupna je od sada na srpskom jeziku. Cilj ovih treninga je da pomognu preduzećima da unaprede nivo svesti zaposlenih o sajber bezbednosti i smanje izloženost svog poslovanja bezbednosnim pretnjama. Poboljšavajući efikasnost obuke uz mikro učenje, platforma koristi različite formate lekcija i kontinuirano se unapređuje.\nLjudska greška ili nedostatak pažnje zaposlenih uzrok su više od 80% svih sajber incidenata zbog kojih kompanije gube milione u direktno izazvanoj šteti ili sredstvima potrebnim za oporavak od njih. Sa razvojem tehnika socijalnog inženjeringa i porastom broja zaposlenih koji rade od kuće, opasnost od ovako izazvanih incidenata samo se uvećava.\nIpak, istraživanje koje je kompanija Kaspersky sprovela prošle godine pokazalo je da čak troje od četvoro (73%) zaposlenih koji rade od kuće nisu dobili nikakve specifične smernice za podizanje svesti o sajber bezbednosti niti bilo kakvu obuku namenjenu zaštiti od potencijalnih rizika. Pri tome, više od četvrtine (27%) ispitanika navelo je da su primili fišing i-mejlove vezane za COVID-19 tokom prošle godine.\nVažan korak u smanjenju ovakvih rizika za kompanije svih veličina je organizacija efikasnog i sprovodivog sistema edukacije zaposlenih o sajber bezbednosti.\n„Podizanje svesti zaposlenih o značaju sajber bezbednosti i njihovoj ulozi u tom procesu može biti veoma izazovan zadatak. Ne samo da zaposleni mogu postati žrtva sajber kriminalaca, već i njihove često nenamerne aktivnosti i nepažnja mogu ugroziti bezbednost čitave organizacije. Zbog toga je izuzetno važno da kompanije prepoznaju značaj edukacije zaposlenih i implementiraju rešenja koja su pouzdana, istovremeno jednostavna za korišćenje i upravljanje i dostupna svima, na lokalnom jeziku. Kaspersky Automated Security Awareness Platforma je upravo takvo rešenje koje pruža pojednostavljeno postavljanje ciljeva, automatizovane načine učenja, praktične vežbe zasnovane na scenarijima iz stvarnog života koje pomažu u postizanju efikasnih rezultata i uspešnog ishoda, kako za učesnike, tako i za menadžment obuke, i od danas je dostupna i našim kompanijama na srpskom jeziku ” izjavio je Srđan Gligorić, Enterprise Account menadžer za zapadni Balkan.\nKaspersky Automated Security Awareness Platform (ASAP) je sistem koji automatizuje process obuke za kompanije svih veličina. Platforma pomaže kompanijama ne samo da unaprede znanje svojih zaposlenih svih nivoa, već i da razviju konkretne sajberbezbednosne veštine i prakse. Pojedinačne trening sesije, isporučene preko online interfejsa ne oduzimaju duže od 10 minuta, a omogućuju edukaciju o svim nivoima rizika- od osnovnih do naprednih, kroz automatizovani proces učenja koji omogućuje svakom da odredi dinamiku kojom će napredovati.\nViše informacija o Kaspersky Automated Security Awareness Platform možete pronaći na lokalnoj stranici.\nautomatizovana platforma bezbednost edukacija kaspersky Kaspersky ASAP platforma Kaspersky Automated Security Awareness Platform poslovanje sajber bezbednost trening


Beta 7. maja 2018. 12:05\nDirektor turističke organizacije Budva (TOB) Mladen Franović rekao je agenciji Beta da je veoma zadovoljan organizacijom i posećenošću „Karnevalskih majskih večeri“ i najavio je bogat kulturno-zabavni program tokom letnje sezone u tom gradu.\n„Za vreme sedmodnevnih ‘Karnevlaskih majskih večeri’ u Budvi je bilo više od 25.000 registrovanih posetilaca, a oko 80.000 ljudi je prošlo kroz grad, tako da smo izuzetno zadovoljni. Svi su se radovali toj manifestaciji“, rekao je Franović agenciji Beta.\nOn je istakao da su vremenske prilike za vreme te manifestacije jedino što je moglo da bude bolje, tako da očekuje da će naredne „Karnevalske večeri“ privući još više turista.\n„Ono što je naročito važno i što ohrabruje je uključenost svih, gradjana prvenstveno, nevladinih organizacija, opštine, i nas kao organizatora“, rekao je Franović.\nDodao je da gradjani odlučuju šta gradu treba i kako se prema turistima okrenuti i napraviti još bolji rezultat.\n„Za Turističku organizaciju Budve je obaveza da promoviše grad i da ova letnja sezona bude još bolja od prehodne, a koja je bila sjajna“, kazao je Franović.\nPo njegovim rečima, Budva je postala prepoznatljiva, taj grad je „brend“ ne samo u regionu.\nFranović je najavio da će ove godine u Budvi biti 27 manifestacija i da će se „neke stvari menjati u hodu“.\n„Kada organizujemo manifestaciju koje traju po nekoliko dana možemo da privučemo veći broj turista, ljude koji žele da uživaju i nešto zanimljivo dožive tokom svog boravka u gradu“, rekao je Franović.\nOn je rekao da će za mesec dana u Budvi biti festival gradskih muzika koji će biti takmičarski.\n„Biće i raznih iznenadjenja sve do ‘špica’ sezone kada će u gradu biti izložbe, manje priredbe, nešto što u velikoj gužvi može da bude prepoznatljivo“, rekao je Franović.\nOve godine, kako je dodao, festival „Sea dance“ neće biti u julu već u septembru jer je oko 15. jula u Budvi teško naći smeštaj.\nPredsednik Opštine Budva Dragan Krapović je rekao da je tokom „Karnevalskih večeri“, koje su trajale od 28. jula do 6. maja, sve prošlo u najboljem redu.\n„Veliki broj posetilaca, vrlo lepa energija, druženje, na kraju ‘šlag na torti’ dečija povorka. To je najava jedne dobre i uspešne godine za sve nas“, kazao je Krapović i pohvalio organizatore te manifestacije.\nOn je procenio da će ove godine Budva, koja obezbedjuje 50 odsto prihoda crnogorskog turizma, imati još bolje rezultate.\nNa manifestaciji „Karnevalske majske večeri“ učestvovaalo je više od 50 karnevalskih grupa iz više zemalja, sa oko 1.200 učesnika.\nManifestaciju su organizovali Turistička organizacija Budve, Opština Budva, nevladina organizacija „Feštadjuni“ u saradnji sa Kulturnim centrom „Stara Budva“ i hotelom „Mažestik“.


Bolton:Mislim da je obnovljena debata o Kosovu unutar Bušove administracije\n“Mislim da je sada obnovljena debata o budućem statusu Kosova unutar same administracije predsednika Buša... i da nezavisnost nije neizbežna” rekao je bivši američki ambasador u UN, Džon Bolton, u razgovoru sa kolegom Brankom Mikašinovićem. Bolton se prvo osvrnuo na svoj nedavno objavljeni komentar pod naslovom ”Upozorenja o Kosovu”.\nBolton: Ko-autori tog teksta, objavljenog nedavno u listu ” Vašington Tajms”, bivši američki ržavni sekretar, Lorens Iglberger, i bivši pomoćnik sekretara za odbranu, Piter Rodman, zastupaju određena spoljnopolitička gledišta u republikanskoj stranci, dok su moja gledišta nešto drugačija, što pokazuje da je širi krug ljudi zabrinut zbog mogućeg prevremenog priznanja nezavisnosti Kosova. Još uvek imate brojne ljude u administraciji, koji ne podržavaju politiku automatskog priznavanja nezavisnosti Kosova. Mislim da je sada ta debata obnovljena unutar same administracije, a nadam se, i u ministarstvima inostranih poslova evropskih zemalja. Naravno, teško je predvideti ishod te debate pošto se iznose oprečna mišljenja, ali nije više u pitanju samo Stejt department, koji je poslednjih 15 godina na neki način u tom pogledu bio na automatskom pilotu. Ne mogu da predvidim ishod te debate, ali znam da je ona obnovljena.\nGlas Amerike: Nemački list ”Berliner Cajtung” u svom današnjem izdanju ukazuje da Evropljani svojom podrškom otcepljenju Kosova od Srbije nanose štetu Ujedinjenim nacijama i krše međunarodno pravo. Kao bivši američki ambasador u UN, kako to komentarišete?\nBolton: Savet bezbednosti UN, prema povelji svetske organizacije nije ovlašćen da rasparča zemlju članicu bez njene saglasnosti. Čak i u malo verovatnoj situaciji da se takva rezolucija nađe u Savetu bezbednosti, Rusija i Kina bi uložile veto na nju. U slučaju Kosova nije reč o međunarodnom pravu, već o međunarodnoj politici, što znači da bi srpsku stranu i kosovske Albance trebalo staviti u situaciju da daleko intenzivnije pregovaraju o svojim stavovima, a međunarodna zajednica ne bi trebalo da rešava to pitanje za njih.\nGlas Amerike: Iz kojih razloga međunarodna zajednica ignoriše dve velike zemlje, Rusiju i Kinu?\nBolton: Mnogi su, posebno u Evropi, zabrinuti zbog mogućeg presedana koji bi bio uspostavljen nezavisnošču Kosova, a koji bi se odnosio na delove njihovih teritorija, mada mnogi, u SAD i Evropi, opet smatraju da takvo razmišljanje nije legitimno, što ih navodi da uskrate podršku nezavisnost Kosova. Međutim, teritorijalno pitanje svake pojedinačne zemlje je jedinstveno. Stoga je sada aktuelno pitanje kako rešiti takve sporove, što zavisi od specifičnih okolnosti. Po mom mišljenju, glavni problem sa kojim smo suočeni je kako obezbediti stabilnost na Balkanu. Videli smo posledice nestabilnosti poslednjih 15 godina I šire tokom 20. veka. Dakle, rizik prevremenog priznavanja nezavisnosti Kosova, koja bi bila nametnuta Srbiji, predstavlja podsticanje dalje nestabilnosti na Balkanu od čega bi trebalo da se zaštitimo.\nGlas Amerike: Šta bi se moglo učiniti u ovom trenutku da se odloži ili spreči proglašenje nezavisnosti Kosova?\nBolton: Nezavisnost Kosova nije neizbežna. Ako bi SAD i neke važnije zemlje zapadne Evrope preispitale svoju odluku o priznavanju nezavisnosti Kosova, to bi značajno uticalo na kosovske Albance i mislim da bi međunarodna zajednica trebalo da izoluje pregovaračke timove u jednu prostoriju i kaže im da ne izlaze odatle dok ne reše taj problem, što bi zahtevalo ustupke obe strane. Međunarodna zajednica bi trebalo da pomogne dvema stranama da postignu obostrano prihvatljivo rešenje.\nGlas Amerike: Ukoliko Kosovo jednostrano proglasi nezavisnost, kakve reperkusije očekujete u odnosima između Srbije i SAD, kao i Rusije i SAD?\nBolton: Sadašnji stav SAD je da će priznati nezavinost Kosova, kao i većina evropskih zemalja. Međutim, mislim da će se to veoma negativno odraziti na mladu demokratiju u Srbiji, i imati negativan uticaj na američko-ruske odnose. Sa američke tačke gledišta, mislim da su za nas mnoga druga pitanja daleko važnija u bilateralnim odnosima sa Rusijom od Kosova i da bi nezavisnost Kosova dovela do nepotrebne destabilizacije balkanskog regiona.


Od srede su u prodaji i ulaznice za utakmicu Srbija – Nemačka, koja će odlučivati ko će iz G grupe kao prvoplasirani otići u nastavak kvalifikacija.\nMiloš Vučević, gradonačelnik Novog Sada, izrazio je zahvalnost Savezu i njegovim čelnicima koji su prepoznali da će Novi Sad biti dobar domaćin predstojećoj utakmici reprezentacije, kao i Evropskom prvenstvu kadeta.\n– Lepi događaji su pred nama, vrelo košarkaški leto na SPENS-u. Pre svega očekuje nas utakmica našeg najboljeg tima protiv Nemačke 2. jula. Koristim priliku da pozovem sve ljubitelje košarke da dođu u Novi Sad, pa nake ostanu i duže, da svi zajedno bodrimo naše reprezentativce i da im pomognemo u kvalifikacijama. Možda nije toliko medijski propraćeno, ali nama je veoma važno – kadetsko Evropsko prvenstvo od 10. do 18. avgusta. Sve ovo ne bi moglo da nije podrške pokrajinske Vlade i Gradske uprave za sport. Uvereni smo da će SPENS biti kao i uvek do sada odličan domaćin, da će otvoriti vrata vrhnskim sportistima - rekao je Vučević.\nZaključujući priču, Vučević je izrazio nadu da će u danima koje bude provodila u Novom Sadu, reprezentacija Srbije biti malo prisutnija za građane, kroz razne događaje u gradu.\nSPENS JE SPREMAN ZA SPEKTAKL Izašle karte za duel Srbije i Nemačke /FOTO/\nPredsednik KSS Predrag Danilović istakao je da je Novosađanima poveren izuzetno važan meč.\n– Mišljenja sam da stvari ne treba da budu centralizovane, već da razni događaji treba da budu i u drugim gradovima, ne samo u Beogradu. Znamo da u Vojvodini odlično rade, da su ovde dobri uslovi. Na ovaj način, možemo da učinimo da Novi Sad opet postane veliki košarkaški grad, kakav je bio dugi niz godina. Pamtim još iz vremena kada sama igrao u SFRJ, Novi Sad je uvek bio fenomenalan domaćin. Siguran sam da će biti i sada – rekao je prvi čovek srpske košarke.\nPredsednik Košarkaškog saveza Srbije zahvalio se domaćinima iz Novog Sada, Vojvodine, republičke i pokrajinske Vlade, bez kojih, kako je rekao, sve ovo ne bilo moguće.


LSV | Vojvođani su pre 75 godina pobedili fašizam\nNovi Sad, 01. oktobar 2019 - U oktobru 2019. navršava se 75 godina od velike i istorijski neuporedive pobede Vojvodine nad fašizmom u Drugom svetskom ratu. Vojvodina je, kao deo jedinstvenog antifašističkog pokreta jugoslovenskih partizana, ostvarila svoju najslavniju i u svetu priznatu pobedu nad fašizmom.\nUstanak protiv fašističkih okupatora i njihovih zločinačkih režima okupio je sve narode Vojvodine u jedinstven antifašistički front sa jasnim vojvođanskim i jugoslovenskim karakterom. Okupatorski fašizmi i domaći kolaborantski nacionalizmi su bili na neprijateljskoj strani.\nTokom herojske borbe protiv fašizma, Vojvodina je unutar jugoslovenskog antifašističkog pokreta izgradila i svoje institucije i svoj politički subjektivitet. Biće to ključna pretpostavka da se posle završetka rata i pobede nad fašizmom vojvođansko pitanje reši u korist svih naroda Vojvodine.\nZahvaljujući velikom doprinosu pobedi nad fašizmom, Vojvodina nakon što je proterala fašiste i okupatore, na antifašističkoj skupštini sama formira svoju autonomiju kao davnašnji cilj njenih naroda. Nakon toga, kao autonomna pokrajina, Vojvodina odlučuje da se priključi Srbiji kao delu jugoslovenske federacije.\nBeskompromisna borba svih vojvođanskih naroda i istorijska pobeda ujedinjene Vojvodine nad fašizmom, pre 75 godina, ne sme se zaboraviti. Pobeda antifašističke Vojvodine mora biti inspiracija i danas kada su se aveti novog fašizma ponovo nadvile nad Evropom.\nVojvođanski front danas je najsnažnija prepreka širenju fašizma u našoj pokrajini.


Đurić:Hoti o nezavisnosti Kosova može samo da sanja\nDirektor kancelarije za Kosovo i Metohiju Marko Đurić, naveo je da premijer Kosova Avdulah Hoti namerno obmanjuje, domaću, ali i međunarodnu javnost, da će se u Briselu, u četvrtak, razgovarati o sporazumu o priznanju jednostrano proglašene nezavisnosti Kosova.\nĐurić je kazao da Hoti o piznanju nezavisnosti Kosova „može samo da sanja“ i da je svakim danom od nje sve dalji.\n„U Briselu će prve na agendi upravo biti obaveze Prištine preuzete u dosadašnjem toku briselskog dijaloga, zatim pokušaj da se normalizuje ekonomska saradnja, jer to je ono što obične ljude tišti, kao i pitanje nestalih, što je dug prema porodicama žrtava“, rekao je Đurić.\nKosovski premijer Avdulah Hoti najavio je da će Priština u dijalogu sa Beogradom četvrtak u Briselu biti predstavljena preko koordinatora kog će da imenuje vrlo brzo i čiji će zadatak biti da se bavi konačnim sporazumom.\n"Dijalog je počeo nakon više od 20 meseci blokade. Razjasnili smo platformu, komunicirali smo sa javnošću. Naši međunarodni partneri dobro razumeju ovaj proces. Normalizacija odnosa treba da bude derivat međusobnog priznavanja", rekao je Hoti medijima u Prištini nakon susreta sa predsednikom Demokratske partije iz Albanije Ljuljzimom Bašom.\n"Dijalog je samo politički radi međusobnog priznavanja", rekao je Hoti.\nPetković sa raseljenima o učešću na lokalnim izborima\nDirektor Kancelarije za Kosovo i Metohiju Petar Petković obišao je Jagodinu i razgovarao sa raseljenim licima sa Kosova i Metohije privremeno smeštenim u ovom gradu i pozvao ih da uzmu učešće i glasaju na predstojećim lokalnim izborima 17. oktobra.\n17.10.2021 Stojanović: Izborni rezultat u Gračanici je posledica obećanja, pritisaka i ucena (1220)\n17.10.2021 Zalutali metak na Jarinju (853)\n17.10.2021 Srpska lista: Pobeda u 10 opština, bez ZSO neće biti kosovskih institucija (681)


"Nadam se Novakovom lošem danu"\nNovak Đoković se trijumfom nad Andrejem Kuznjecovim plasirao u rteće kolo Australijan opena, a ukoliko želi u narednu rundu moraće da preskoči neugodnog Španca, Fernanda Verdaska.\nĐoković udara na Aninog bivšeg dečka\nProtivnik Novaka Đokovića u trećoj rundi Australijan opena je Španac Fernando Verdasko, koji je lako sa 3:0 (6:3, 6:2 7:6) pobedio Japanca Go Soeda.\nGštad: Verdasko zaustavio Troickog\nPosle dve pobede posle jednogodišnje suspenzije, srpski teniser je doživeo i prvi poraz.\nSrpski teniser Nenad Zimonjić i Kanađanin Danijel Nestor plasirali su se u polufinale Mastersa u Rimu u konkurenciji dublova.\nPobeda Zimonjića i Nestora u Rimu\nSrpsko-kanadski dubl posle velike borbe savladali Kevin Andersona i Jirgena Melcera - 3:6, 7:6 (7-4), 14:12.\nZimonjić i Nestor u finalu Masters turnira u Madridu\nFederer i Nadal u trećem kolu Australijan opena\ndailymail.co.uk, Vestionline 5 komentara\nNadal koristio krvni doping\nRecept za neverovatan povratak Španca Rafaela Nadala iz “mrtvih“ na prvo mesto ATP rang liste bio je kombinacija nekoliko faktora - žestokog rada, konstantne rehabilitacije, upotrebe dve...\nĐoković: Najvažnije je da sam pobedio!\nSrpski teniser Novak Đoković rekao je da mu je u jednom delu današnjeg meča sa Špancem Fernandom Verdaskom pala koncentracija, ali da je uspeo da smanji broj grešaka i pobedi.\nNadal se vratio u reprezentaciju Španije\nReniser Rafael Nadal igraće sledeće nedelje za reprezentaciju Španije u Dejvis kupu, prvi put od pobede u tom takmičenju 2011. godine.


Liberalno demokratska partija formirala je svoj poslanički klub, koji će kao i do sada voditi lider LDP Čedomir Jovanović.\nKako je Tanjugu rečeno u LDP, zamenik šefa poslaničke grupe LDP biće Nenad Milić.\nPoslanički klub LDP je jedanaesti formiran od početka konstitutivne sednice 31. maja.\nNa đurđevdanskim izborima LDP je izašla kao deo koalicije "Preokret" i osvojila 19 poslaničkih mandata.\nDeo te koalicije bio je i SPO koji je sa četiri poslanika pre nekoliko dana formirao samostalni poslanički klub zajedno sa jednom poslanicom Demohrišćanske stranke Srbije Olgicom Batić.\n"POKRIO SAM RUKOM DA ON TO NE VIDI" Jovanović o napadu na aerodromu: Ni sam više ne znam šta da mislim, ni kako da se ponašam (VIDEO)\nSAZNAJEMO Detalji napada na Čedomira Jovanovića ispred aerodroma\nČedomiru Jovanoviću RAZBILI AUTOMOBIL: Grupa mladića na aerodromu vređala lidera LDP


KLERP poziva niške privrednike da pomognu novčanim i robnim donacijama\nU proteklih nekoliko dana, Grad Niš je, posredstvom Кancelarije za lokalni ekonomski razvoj i projekte kontaktirao neke od uspešnih firmi koje posluju u Nišu i koje su, u više navrata ranije, pokazivale veliki stepen društvene odgovornosti, da se uključe u akciju prikupljanja donacija za kupovinu hrane i higijenskih sredstava za naše najugroženije sugrađane.\nGradska kuća Niš\n„Borba sa korona virusom iz dana u dan sve je kompleksnija, raste broj obolelih, beleži se i rast smrtnosti, a prema procenama lekara tek će biti teško. Grad Niš, deleći sudbinu ostalih gradova u Srbiji, od početka je preduzeo sve mere kako bi stanovnici Niša, imali neophodne uslove za život. Volonteri svakodnevno obilaze naše najstarije sugrađane kojima odnose osnovne životne namirnice.\nI da solidarnosti i humanosti ne nedostaje u ovom teškom periodu, ne samo za stanovništvo Niša, već i za nišku privredu, potvrđuje činjenica da su već počele da pristižu prve donacije kompanija na račun Grada Niša, a pomoć pristiže i u robi.\nSa svoje strane, Grad izdavaja značajna sredstava za pružanje pomoći onim stanovnicima kojima je, u ovim teškim i specifičnim uslovima, ona najpotrebnija.\nSvi oni koji žele i u prilici su da pomognu, sredstva mogu da uplate na namenski račun Grada Niša br. 840-744141843-14 (tekući dobrovoljni transferi od fizičkih i pravnih lica u korist nivoa grada), sa pozivom na broj po modelu 97 87-521. Oni koji mogu da pomognu u robi, mogu se obratiti na mail kler@gu.ni.rs“, stoji u saopštenju.\nPrethodni tekstCOVID-19: Registrovano još 160 novih slučajeva i 5 preminulih\nSledeći tekstZabranjuje se rad kladionica, kockarnica, frizerskih salona, fitnes klubova


Crnogorske bezbednosne službe nedavno su dobile informaciju od nekoliko stranih policija da će u Bar stići pošiljka sa više od tone kokaina. Kako bi bili identifikovani svi akteri ovog šverca, pošiljka je propuštena, pa je kokain iz Luke Bar prebačen prvo u Albaniju, a zatim u selo Krušopek, nedaleko od Skoplja.\nKokain pronađen među bananama\nMinistar unutrašnjih poslova Severne Makedonije Nake Čulev potvrdio je ovu policijsku operaciju i rekao da će više detalja medijima otkriti sutra.\nItalijanska policija zatražila pomoć\nPrvu informaciju o švercu 1,2 tone kokaina dobila je italijanska policija, a onda su zatražili pomoć od svih službi iz regiona kako bi nadzirali pošiljku droge.\nU akciji koju su zajednički sprovele policije Severne Makedonije i Italije uhapšene su tri osobe.\nKako prenosi RTS, severnomakedonska policija je u kamionu koji je prevozio banane pronašla jedan kilogram kokaina, dok je ostatak završio u Italiji.\nNova ruta švercera?\nJoš nije poznato zbog čega je kokain išao rutom koja nije uobičajena za švercere. Makedonski mediji navode da se radi o međunarodnoj kriminalnoj grupi koja je poznata od ranije i koja je direktno povezana sa kartelom u Kolumbiji, te da se radi o nabavci ove skupocene droge iz prve ruke.\nOvim povodom se oglasila i crnogorska policija, navodeći da u cilju dalje istrage ne mogu saopštavati više detalja u vezi sa ovom akcijom. O događaju je obavešteno i crnogorsko Specijalno tužilaštvo za organizovani kriminal.\nMinistar svevernomakedonske policije je na svom fejsbuk profilu objavio da su, prateći uputstva javnog tužioca i po nalogu pretpretresnog sudije, u okolini sela Krušopek kod Skoplja izvršili pretres radi nelegalne trgovine drogom. On je naveo i da se sumnja da su i visoki zvaničnici MUP-a sarađivali sa kriminalnim strukturama.\n–Više informacija ćemo objaviti tokom sutrašnjeg dana – napisao je Čulev na Fejsbuku.


,,Veteranski utorak” u znaku rekorda Darka Stevanovića\nTekst :Zvanični sajt RK Partizan\nGoran Bošković 12/05/2018, 06:51\nVeteranski utorak” naziv je za jednu lepu tradiciju Partizana, a radi se o okupljanju veterana kluba svakog prvog utorka u mesecu. Ove nedelje taj skup je za cilj imao da podrži sadašnje igrače u borbi za titulu prvaka države, ali i da proslavi veliki uspeh Darka Stevanovića.\nNaime, levi bek crno-belih ušao je u istoriju rukometa kao igrač sa najviše postignutih golova na jednom “večitom” derbiju. Darko je na utakmici trećeg kola plej-ofa Super rukometne lige Srbije čak 15 puta zatresao mrežu crveno-belih, a veterani su to iskoristili kao povod da se još jednom okupe i zajedno proslave rekord.\nPoseban deo druženja bila je svečanost upriličena povodom susreta Darka Stevanovića i Vlatka Martinčevića, veterana koji je 42 godine bio rekorder sa 12 datih golova “večitom” rivalu na jednoj utakmici. Partizan je tako još jednom pokazao da ceni svaki uspeh svojih prvotimaca, ali ne zaboravlja ni one koji su, ne tako davno, bili deo njegove bogate istorije.\nPrevious article MILOŠ JOJIĆ: Partizan nikada nije isključena opcija!\nNext article Partizanovih 50 posada na Beogradskoj internacionalnog regati – Trofeju Beograda


Univerzitetski odjek! - Tag Archive|kurs\nAutor: N. Adžić - 06.11.2016\nUdruženje „Prevent“ organizuje besplatan kurs fotografije koji će trajati do kraja februara. Časovi će se održavati dva puta nedeljno po 90 minuta, a na kurs se mogu prijaviti svi zainteresovani. Nastava je besplatna za sve koji budu pohađ …\nAutor: Snežana Vukašinović - 27.04.2016\nOnlajn do znanja\nZainteresovani za proširenje svog znanja i oni koji žele da iz određenih oblasti steknu novo znanje, u mogućnosti su to da urade potpuno besplatno uz edukativne onlajn kurseve. Jedan od takvih sajtova je Kursera. Kursera je sa radom počela u …


RODILA BLIZANCE: Porođena trudnica inficirana virusom korona | Novosti.rs\nPorod je obavljen carskim rezom u 29. nedelji, a u pitanju je blizanačka trudnoća. I majka i bebe su u jedinicama intezivne njege i svaka prognoza je preuranjena, potvrdio je to Dragan Rakanović, načelnik Urgentnog centra UKC Republike Srpske.\n- Današnji porod koji smo morali da obavimo, govori o ozbiljnosti situacije i o tome kolika je mogućnost obolevanja različitih kategorija stanovništva i osetljivih, kao što su trudnice. Zato još jednom apelujemo na građane da se maksimalno pridržavaju svih mera koje su donesene radi sprečavanja širenja bolesti - kaže Vlado Đajić, direktor UKC Srpske.\nDirektor UKC-a podsjeća da se UKC uspešno bori sa pojavom korona virusa, i Klinika za intenzivnu njegu oboljenih od kovida ima dvoje veštačkih pluća, kao i da je smrtnost obolelih od kovida izuzetno mala u odnosu na okruženje.\nKorona virus korona Republika Srpska virus korona porođaj KOVID 19 trudnica


Država će se privremeno finansirati i u aprilu – Portal Bar\nDržava će se…\nMinistarstvo finansija, na čijem čelu je Milojko Spajić, donijelo je rješenje o privremenom finansiranju za april, potvrđeno je za Dan iz tog resora.\nRješenje o privremenom finansiranjuće narednih dana biti objavljeno na sajtu Ministarstva finansija.\nDržava će se privremeno finansirati sve dok Skupština ne usvoji Predlog zakona o budžetu za 2021. godinu, koji je od 31. marta u skupštinskoj proceduri.\nZvaničan odgovor kada će biti zakazana sjednica na kojoj će se razmatrati budžet za ovu godinu Dan je zatražio od Skupštine, čiji je predsjednik Aleksa Bečić.\nPrema poslovniku Skupštine, predlog zakona koji je dostavljen Skupštini predsjednik Skupštine upućuje poslanicima i nadležnim odborima, a isti se objavljuje na veb-sajtu Skupštine.\n“Predlog zakona ne može se staviti na dnevni red sjednice Skupštine prije isteka roka od 15 dana od dana dostavljanja poslanicima, osim ako poslovnikom nije drukčije određeno. Predlog zakona, prije razmatranja na sjednici Skupštine, razmatraju nadležni odbori (Zakonodavni odbor i matični odbor). Ako su predlogom zakona obuhvaćena pojedina pitanja koja su u nadležnosti i drugih odbora, predlog zakona u pogledu tih pitanja mogu razmatrati i ti odbori. Odbori koji su, pored matičnog, razmatrali predlog zakona dostavljaju svoje mišljenje matičnom odboru, vodeći računa o roku kako bi taj odbor mogao razmotriti njihovo mišljenje”, kazali su za Dan iz Skupštine.\nOdbor za ekonomiju, finansije i budžet će danas imati sjednicu, gdje će u okviru tekućih pitanja razgovarati o okvirnim terminima za održavanje sjednica odbora na kojima bi se razmotri li predlog zakona o budžetu sa predlogom odluke o zaduživanju i završnom računu budžeta za 2019. godinu.\nDan je predsjednika Odbora za ekonomiju Vladimira Jokovića juče pitao kada će zakazati sjednicu na kojoj će se razmatrati predlog zakona o budžetu.\n“Danas ćemo se dogovoriti na sjednici kada će biti zakazana sjednica odbora na kojoj će se raspravljati o budžetu. Treba da termin usaglasimo i sa ministrom finansija”, kazao je Joković za Dan.\nRanijih godina je praksa bila da osim Zakonodavnog i Odbora za ekonomiju, predlog budžeta razmatraju i ostali odbori, koji bi se bavili budžetima potrošačkih jedinica čiji rad nadziru.\nPrema infromacijama Dana, ukoliko bi radna tijela naredne sedmice razmatrala predlog zakona o budžetu, do kraja mjeseca bi se mogla zakazati sjednica Skupštine na kojoj bi se razmatrao taj akt.Najranije bi se mogao naći na dnevnom redu do kraja aprila.\nDeficit je projektovan na 139 miliona eura.Ukoliko Skupština ne usvoji budžet, Vlada može da nastavi da se privremeno finansira do kraja godine.


Danasova ratna propaganda - Lični stavovi - Dnevni list Danas\nPočetna » Dijalog » Lični stavovi » Danasova ratna propaganda\nDanasova ratna propaganda\nDanas je u ponedeljak, 14. februara, objavio reagovanje Muslimanskog omladinskog kluba (MOK) Islamske zajednice u Srbiji na tekst Aide Ćorović, direktorke organizacije „Urban-in“ iz Novog Pazara. Građanska Vojvodina sa zaprepašćenjem gleda na objavljivanje ovog pogromaškog teksta, pitajući se da li Danas menja idejno opredeljenje, ili možda pokušava da se objavljivanjem insinuacija i ličnih uvreda nadmeće sa petparačkim listovima, ili čini jednu grešku koja je gora od greške jer ukazuje na društvene opasnosti na onom delu medijske scene gde se ovakav način tretiranja tema i ljudi ne bi očekivao.\n0Piše: DanasOnline 15. februara 2011. 20.11\nDanasov naslov reagovanja MOK, „Aida Ćorović sa ravnogorcima i Ljajićem“, primeren je ratnoj propagandi, a ne razmeni mišljenja u civilizovanom listu. Ćorovićeva se u objavljenom tekstu naziva po nadimku, pripisuje joj se marginalan značaj, njeno javno ponašanje pripisuje se korupciji organizacije „Urban-in“ od strane ministra Rasima Ljajića. Ćorovićevoj se zamera da ne prihvata islamsko odevanje studentkinja Fakulteta za islamske studije i da ne vidi „da im je mahrama zaštita a ne teret, sigurnost a ne frustracija, obligatna vjerska obaveza a ne samo pravo i put ka vječnom užitku u dženetskim (rajskim) ljepotama a ne samo strogo formativni način odijevanja“. Ćorovićevoj se zamera da je debelo plaćena iz državnih fondova da „ljaga“ narod kojem pripada; ona se u tekstu koji je Danas objavio opisuje kao „nikogović“, „lice bez biografije, bez fakultetskog obrazovanja, bez kučeta i mačeta, isfrustrirano ličnim životnim neuspjehom, u samom vrhuncu klimaksa“. Ćorovićeva se u tekstu koji je Danas objavio dovodi u vezu sa „masovnim strijeljanjima ‘nepodobnih’ građana muslimanske vjere na Hadžetu u Novom Pazaru i drugim stratištima četrdesetih godina dvadesetog vijeka, odnosno nacional-fašističkim divljanjima ostrvljenih zvijeri koje su proizvele genocid u Srebrenici i mnoga druga zlodjela.“\nObjavljeni tekst ne govori ništa istinito o Aidi Ćorović; on govori o MOK Islamske zajednice u Srbiji kao o krajnje šovinističkoj organizaciji, jer je za izrazite šoviniste neprijateljstvo prema „odnarođenim“ pripadnici(a)ma vlastite grupe uvek veće i prioritetnije nego neprijateljstvo prema etničkim ili verskim rivalima. Ali, ovaj tekst govori dosta o Danasu: najmanje što bi Danas mogao da uradi bio bi uvodnik u kojem bi se saopštila motivacija za vlastito ponašanje u ovoj stvari. U protivnom, Danas će početi da podseća na julovske medije koji su na sličan način pisali o antiratnim aktivist(k)i(nja)ma devedesetih godina. Ne čudi što MOK primenjuje karadžićevsku retoriku, ali je čudo kad je Danas in extenso objavljuje.\nAsocijacija nevladinih organizacija Građanska Vojvodina\nRežim gubi posle bojkota\nBojkot nikome ne uskraćuje pravo glasa\nApel 88 je opravdan


Partnerstvo za budućnost - MORAVACEM\nPartnerstvo za budućnostmctest2022-06-01T08:41:26+01:00\n“PARTNERSTVO ZA BUDUĆNOST”\nPopovac, 1. jun 2022. – Moravacem je organizovala trinaesti po redu konkurs „Partnerstvo za budućnost” sa ciljem da podrži različite inicijative u funkciji razvoja oblasti vezane za lokalnu ekonomiju, zajednicu i životnu sredinu.\nKonkurs je bio otvoren od 21. marta 2022. godine do 29. aprila 2022. godine za sve neprofitne organizacije, ustanove i udruženja građana registrovane na teritoriji opštine Paraćin.\nOve godine je pristiglo 48 projekata.\nOdlukom žirija, sastavljenog od predstavnika kompanije Moravacem, i u skladu sa Uslovima konkursa proglašeni su sledeći pobednici trinaestog po redu konkursa “Partnerstvo za budućnost”:\nUG „Pridruži se“ – “Rastimo na čistom vazduhu”\n(Edukacija učenika nižih razrada OŠ o opasnostima od zagađenja vazduha izazvanog korišćenjem jeftinih i štetnih enereganata u zastarelim kućnim ložištima i upotrebom zastarelih vozila)\nUG „Centar za podršku žrtvama porodičnog nasilja – “Vršnjačko nasilje: izazov 21. veka”\n(Prevencija, prepoznavanje i sprečavanje vršnjačkog nasilja kroz realizovanje teorijskih i praktičnih obuka)\nKulturni centar Paraćin – “Osmeh za predstave”\n(Približavanje pozorišta deci iz Paraćina i okolnih sela kroz prikazivanje pozorišnih predstava na otvorenom u letnjim mesecima)\nUdruženje „Petrus“ Zabrega – “Sačuvajmo Namasiju”\n(Konzervacija i revitalizacija manastriskog kompleksa Namasija koji potiče iz 14. veka).\nOŠ „Stevan Jakovljević“, Paraćin – „Budućnost pripada onima koji su u školi danas”\n(Renoviranje produženog dnevnog boravka i nabavka nameštaja, nastavnih sredstava i opreme za održavanje).\nCrkvena opština Popovac – “Izrada gasne instalacije grejanja u crkvi Rođenja presvete Bogorodice u Popovcu”\n(Uvođenje gasne instalacije u crkvu u cilju osposobljavanja crkvenih prostorija za posete vernika tokom hladnih/zimskih meseci).\nStudentska organizacija Paraćin – „Smeću nije mesto tu! 2.0“\n(Uklanjanje divljih deponija, njihova relokacija, zatim sortiranje i reciklaža otpada, čija sredstva od prodaje će biti iskorišćena u humanitarne svrhe).\nSportski savez optine Paraćin – „Sportom do zdravlja“\n(Edukacija dece predškolskog uzrasta o pozitivnim aspektima fizičke aktivnosti i redovnog vežbanja na njihovo zdravlje i život. Nastavak prošlogodišnjeg projekta).\nUG „Štit” Paraćin – „Vuna glavu čuva“\n(Edukacija polaznika u okviru neformalnog obrazovanja, iz oblasti prerade vune i pravljenje unikatnih predmeta (patofni i papuča)).\nPredškolska ustanova “Bambi” – “U korak sa godinama uzleta”\n(Nabavka neophodnih rekvizita i tehničkih sredstava za implementaciju novih osnova programa „Godine uzleta“. Program je patentiran u saradnji sa Ministarstvom prosvete i Unicefom).\nPuno uspeha u realizaciji projekata želimo dobitnicima konkursa „Partnerstvo za budućnost“ i zahvaljujemo se svim organizacijama i institucijama koje su ove godine učestvovale na konkursu.\nUslovi i ciljevi konkursa


Detektovana eksplozija u vodama blizu nestale argentinske podmornice -- Plodovi društva -- Sott.net\nDetektovana eksplozija u vodama blizu nestale argentinske podmornice\nČet, 23 Stu 2017 16:28 UTC\nArgentinska Ratna mornarica saopštila je da je zabeležila nešto što "odgovara eksploziji" u blizini područja u južnom delu Atlantskog okeana u vreme kada je poslednji signal iz te zone 15. novembra uputila podmornica "ARA San Huan" sa 44 članova posade.\nAP prenosi da je portparol argentinske Ratne mornarice Enrike Balbi izjavio da nema naznaka da bi eksplozija mogla da bude povezana sa bilo kakvim napadom na podmornicu.\nRojters prenosi da je saopšteno da se radilo o "abnormalnom, jedinstvenom, kratkom, nasilnom događaju koji nije bio nuklearnog karaktera".\nBalbi je kazao da je rodbina članova posade obaveštena o ovom i da će se potraga nastaviti dok sudbina podmornice ne bude tačno utvrđena.\nAmbasada SAD u Buenos Ajresu saopštila je prethodno da se ispostavilo da objekat koji je avion američke Ratne mornarice uočio u blizini područja u kojem je prošle nedelje nestala argentinska podmornica nije podmornica "ARA San Huan".\nNavodi se da je avion "P-8A Posejdon" učestvovao u velikoj operaciji potrage za podmornicom koja je poslednji signal iz južnog dela Atlantskog okeana uputila 15. novembra.\nAmerički avion, koji se u međuvremenu vratio u bazu u Baija blanki, bio je među desetinama argentinskih i stranih brodova i aviona uključenih u potragu.\nPortparol argentinske Ratne mornarice, Enrike Balbi, rekao je da se potraga sada nalazi u "kritičnoj fazi", jer postoji zabrinutost da je posadi nestalo kiseonika, ukoliko se nalaze ispod površine vode.\nOn je potom rekao da Mornarica istražuje snažan zvuk, detektovan na području gde je podmornica nestala.\nZvuk je opisao kao "hidro-akustičnu anomaliju", a odbio je da potvrdi da li se radi o eksploziji, prenosi "Bi-Bi-Si".\nRusija se pridružuje potrazi za argentinskom podmornicom\nArgentina je prihvatila pomoć Rusije u potrazi za podmornicom "San Huan", koja je sa 44 člana posade nestala prošle srede.\nPredsednik Argentine, Mauricio Makri, rekao je da ga je telefonom pozvao ruski predsednik Vladimir Putin i ponudio usluge pretražnog plovila, koje je učestvovalo u sličnim akcijama, prenosi Bi-Bi-Si (BBC).\nViše od 12 zemalja, uključujući i SAD učestvuje u potrazi za podmornicom, koja je nestala prošle srede, nakon što su prijavili probleme sa elektronikom.\nSAD su poslale dva vozila, koja uz pomoć sonara skeniraju morsko tlo.\nPodmornica je nestala tokom rutinske misije, a posada je prijavila probleme sa elektronikom na plovilu. Mirnodopski uslovi nalažu podmornicama da dva puta dnevno ostvare kontakt sa bazom. Nakon što podmornica prošle srede nije uputila propisan poziv, Mornarica je pokrenula potragu za vozilom.\nPosada ima zaliha hrane i kiseonika za 90 dana na moru, međutim, ukoliko se nalazi ispod površine vode, kiseonika ima za sedam dana, pre nego što podmornica mora ponovo da isplovi.


RTCG - Radio Televizija Crne Gore - Nacionalni javni servis :: Nauka i tehnologija :: Fijat Krajsler predložio spajanje sa Renoom\nSTVARANJE GIGANTA? 27. 05. 2019. 23:20 >> 23:20 0\nItalijansko-američki proizvođač automobila Fijat Krajsler (FCA) predložio je spajanje sa francuskim Renoom, čime bi se formirala treća po veličini grupa na svijetu u tom sektoru.\nPrema predlogu Fijat-Krajslera, nova grupa bi bila 50 odsto u rukama akcionara italijansko-američke firme, a 50 odsto u rukama Renoa. Nova grupa bi se kotirala na berzama u Parizu, Njujorku i Milanu, navela je kompanija Fijat-Krajsler u svom predlogu.\nFijat-Krajsler je naveo da bi se tim spajanjem formirao treći po veličini proizvodjač automobila u svetu sa godišnjom prodajom od 8,7 miliona vozila i "snažnim prisustvom u svim ključnim regionima i segmentima".\nDvije grupe proizvode veliki broj marki vozila koje su komplementarne i koje će pružiti potuno pokrivanje tržišta od segmenta luksuznih vozila do vozila za širu javnost, navodi se u predlogu.\nFijat-Krajsler je takođe naveo da se ovim spajanjem ne bi zatvarali prozvodni pogoni i da bi se dvije grupe dopunjavale i dijele brojne tehničke elemente. Reno bi donio znanje u elektrici, Fijat-Krajsler dio važnog tržišta u Sjevernoj Americi sa velikim terenskim vozilima i pikapovima koji su posebno rentabilni.\nUpravni odbor Renoa danas će razmotriti predlog spajanja, saopšteno je iz francuske grupe odmah posle objave o tom predlogu. Izvor blizak tom pitanju je rekao da ne treba očekivati bilo kakvu odluku danas o samom spajanju, i da će to trajati danima i možda nedjeljama.\nDrugi po veličini francuski sindikat CGT, zatražio je od francuske države, koja je veliki akcionar u Renou, da zadrži "manjinsko pravo blokade" u slučaju da se dvije grupe spoje, strahujući ipak da bi moglo da dođe do novog ukidanja radnih mjesta.\nItalijanski vicepremijer Mateo Salvini, šef ekstremnodesničarske Lige, koja je ostvarila veliku pobjedu na upravo održanim evropskim izborima, ocenio je danas da bi moguće spajanje Fijat-Krajslera i Renoa predstavljalo "brilijantnu operaciju".\n"Ako Fijat vjeruje, to je dobra vijest. Mislim da se radi o brilijalntnoj operaciji kojom se štite radna mjesta u našoj zemlji i koja dovodi do stvaranja evropskog automobilskog giganta", rekao je danas Salvini na konferenciji za novinare.\nNa tu najavu su akcije obje grupe skočile na berzama, tako da je vrijednost akcija Fijat-Krajslera porasla 9,16 odsto na berzi u Milanu, a Renoa 13,18 odsto na berzi u Parizu.\nZaustavljena proizvodnja u Renou\nReno-Nisan prodao 8,5 miliona automobila\n10. 02. 2016. 0\nReno potvrdio, ponovo u F1\n04. 12. 2015. 0\nFrancuzi vole "Dačiju"


U Briselu ćute o "sandžačkim inicijativama" kao što ćute i za Tačija, Ramu, Haradinaja - Raski Portal\nBeograd, 27. maja 2019 - Predsednik Srbije Aleksandar Vucic na sednici. U Skupstini Srbije danas se odrzava posebna sednica na cijem dnevnom redu je izvestaj o Kosovu i Metohiji koji poslanicima predstavlja predsednik Srbije Aleksandar Vucic. FOTO TANJUG / SAVA RADOVANOVIC / bb\nU Briselu ćute o “sandžačkim inicijativama” kao što ćute i za Tačija, Ramu, Haradinaja\nredakcija3 May 29, 2019\t0 Komentara\nPredsednik Srbije Aleksandar Vučić poručio je večeras Srbima i Bošnjacima da ne moraju da brinu, jer, istakao je, u raškoj oblasti neće biti nestabilnosti.\nOn je u parlamentu rekao da je začuđen što u Sandžaku postoje političari koji bi da u toj oblasti izazovu neku vrstu nestabilnosti, tražeći specijalni status.\n“Ne razumem šta radite protiv svog bošnjačkog naroda, ako hoćete da kažete da ćete da tražite specijalni status, napuštanje vojske i policije…? Vi imate tri opštine u kojima ste većina, a šta ćete sa 63 opštine u kojima su Srbi većina u BIH?”, zapitao je Vučić.\n“To vi pokrećete, ne mi”, ukazao je Vučić i dodao da bi ga obesili u Briselu da je on to pokrenuo.\nO Ugljaninovom kapacitetu i Ljajićevoj podršci\nPredsednik SDA Bošnjačkog i siva eminencija Bošnjačkog nacionalnog veća veća Sulejman Ugljanin nema nikakav kapacitet u Sandžaku, a ukoliko bi poredak Srbije bio ugrožen u toj ili nekoj drugoj regiji Srbije, nadležni organi bi to rešili bez ikakvih problema, poručio je večeras predsednik Srbije Aleksandar Vučić u Narodnoj skupštini.\n"Milka" bombone u toaletu autobusa, sumnjivi "adidas" u kombiju


Ministarka građevinarstva, saobraćaja i infrastrukture Zorana Mihajlović izjavila je da očekuje da će Srpska napredna stranka predizbornu kampanju voditi „onako kako je vodila i državu tokom krize“ – „odgovorno i vodiće računa o građanima“.\n„Ponašaćemo se u skladu sa preporukama struke, u skladu s tim šta oni kažu da može i pod kojim uslovima. Verujem da kao najveća stranka, ne samo u Srbiji, već i šire na ovim prostorima, moramo da pokažemo i najveću odgovornost“, navela je za TV Prva Mihajlović, koja je i visoki funcioner te stranke.\nIstakla je da je važno da predstojeća kampanja bude u fer i demokratskoj atmosferi i da se ukloni svaka vrsta nasilja iz politike, na šta je, kako je navela, predsednik Srbije Aleksandar Vučić pozvao.\n„Međutim, imate i partije koje ne žele na izbore, već pokušavaju nasiljem da ostvare svoje ciljeve, pa smo imali i motorne testere u Radio-televiziji Srbije, i pokušaje upada u Predsedništvo Srbije, a nedavno i napad Boška Obradovića na narodnog poslanika koji je izabran voljom građana“, rekla je Mihajlović.


Hronika jedne kampanje: "Reci NE"\nNakon što je na početku marta 2011. tokom rekonstrukcije Vlade Srbije ukinuto Ministarstvo za nauku i tehnološki razvoj, a resor nauke pripojen Ministarstvu prosvete, Društvo za promociju i popularizaciju nauke je pokrenulo kampanju “Reci NE ukidanju ministarstva nauke” koja je okupila veliki broj naučnika, izazvala lavinu u medijima i na kraju, značajno doprinela da se uklone i poprave posledice pogubne odluke o ukidanju resora nauke.\nVlada Srbije je odluku o ukidanju resora nauke donela sasvim iznenada, motivisana pre svega političkim razlozima koji nisu ni u kakvoj vezi sa ovim, inače uspešnim resorom. Prethodnih pedeset godina u Srbiji je kontinuitetu postajalo finansiranje nauke nezavisno od resora obrazovanja. O ovom malom, specifičnom sektoru društva neprekidno se i bez obzira na političke staralo nezavisno ministarstvo koje je uspevalo da sačuva nauku u vrlo teškim drušptvenim okolnostima. Nauka je kao resor 2007. ušla u evropski istraživački prostor, za nju su dobijeni veliki krediti, a naučnicima su obećana značajna ulaganja u naučnu infrastrukturu. Sve to je postalo ugroženo martovskom odlukom.\nMeđutim, uprkos očiglednim posledicama, nakon odluke o ukidanju resora u naučnoj zajedinici je vladala tišina, a mediji nisu poklanjali nikakav značaj ovoj odluci. Kako bi se ukazalo na postojanje problema i bar delimično, otklonile posledice, Društvo za promociju i popularizaciju nauke je već nakon 48 sati počelo da javno ukazuje na problem – prvi tekst o tome je objavljen u nedeljniku “Vreme” 6. marta, a potom i na sekciji nauka sajta B92.\nNo, drugi mediji i dalje nisu bili zainteresovani, pa je u DPPN-u doneta odluka da se porkene kampanja “Reci NE ukidanju ministarstva nauke”. Na sastanku društva je formiran “Reci NE” tim koji je uključio ne samo članove DPPN, već i brojne druge zainteresovane aktiviste, uglavnom iz IS Petnica i sa Instituta za fiziku u Beogradu.\nOsmišljen je logo kampanje, štampani su letci “Reci NE” i majice sa znakom. Akcija je potom predstavljena na skupu u Sava centru koji je 11. marta neposredno pred formalno ukidanje organizovalo Ministarstvo za nauku i tehnološki razvoj, na kome je predstavljen „bilans prethodne dve i po godine i perspektive". Tada se predstavnicima naučne zajednice, direktorima instituta i dekanima fakulteta ispred DPPN obratio Nemanja Đorđević.\nAkcija je isprva oživela na društvenim mrežama, a potom se već iste nedelje krenulo sa porektanjem elektronske peticije. Peticija protiv ukidanja Ministarstva za nauku potpisivana je na adresi www.ministarstvonauke.com. Za to je otvoren poseban veb-sajt. Za par nedelja peticiju je potpisalo gotovo 5500 ljudi, od toga više od 1000 doktora nauka. Akcija koju je DPPN vodio uspela je da mobiliše naučnu zajednicu kako gotovo nijedna slična kampanja ranije nije mogla. Kako je rečenu u DPPN-u, toliki broj potpisnika peticije bio je neočekivan i za "Reci NE tim".\nU međuvremenu, akcija je uspela da pridobije i veliki broj beogradskih medija. Članovi DPPN-a su slali saopštenja, alarmirali novinare, gostovali u brojnim emisijama i davali izjave, tako da je za samo sedam dana ukinuta medijska blokada. Vrhunac kampanje bilo je organizovanje konferencije za novinare u Medija centru 18. marta, na kojoj su uz predsednika DPPN-a Milovana Šuvakova i Nemanje Đorđevića, učestvpvali rektor BU dr Branko Kovačević, akademik Zoran Petrović, dr Aleksandar Bogojević i Zorana Kurbalija Novičić.\nNakon što je elektronska peticija zaključena, štampanu kopiju više od 5000 potpisa, organizatori peticije su 27. marta predali predsedniku Republike, Vlade i parlamenta. Ceo događaj je takođe ispraćen u medijima, da bi nakon toga, stigla vest kako je Vlada Srbije dobar deo nadležnosti u pogledu finansiranja nauke ipak vratila ranijem ministru nauku, a sada samo potpredsedniku Vlade Srbije Božidaru Đeliću. Ministarstvo prosvete je samo formalno zadržalo resor nauke, a izvesno je da će u prvom sledećem sazivu resor ponovo biti nezavistan.\nU epilogu kcije, 14. aprila se o kampanji “Reci NE” razgovaralo na tribini "Budućnost nauke u Srbiji" koju je organizovao Kulturni centar Beograda u saradnji sa nedeljnikom "Vreme". Ali, ni to nije bio kraj aktivnosti. Kako bi se pritisak na vlasti da promene odluku o ukidanju resora nastavio, "Reci NE tim" je osmislio akciju slanja plišanih životinja sa znakom "NE" u sve one ustanove u svetu gde je stigla srpska nauka.\nViše o akciji “Reci NE” možete naći na sajtu www.ministarstvonauke.com


Saab 9-5 2.0 Turbo 1997-2005 - Auto iskutva\nSaab 9-5 2.0 Turbo 1997-2005\nMarka (model) automobila: Saab, Saab 9-5\nPredstavljamo vam naša auto iskustvo o automobilu Švedske marke Saab koji nosi oznaku 9-5. Ovaj čuveni model Švedskog proizvođača luksuznih automobila sa turbo motorima proizvodio se od 1997 godine do 2005 godine, ovo iskustvo važi za ovaj model automobila sa benzinskim turbo agregatom od 2.0 litra.\nVrline Saab 9-5 2,o T 1997-2005\nLuksuzan automobil sa tesko zastarivom linijom dizajna. Ukoliko je dobar primerak sa motorom 2.0 mozete biti sigurni u njega da vas nece ostaviti na putu. Visok nivo opreme i bezbednosti su jedan od kvaliteta ovog auto brenda.\nMane Saab 9-5 2,o T 1997-2005\nSAAB sa oznakom 9-5, 2.0t oce da strada turbina. Automobil pravi veliku potrosnju u gradskoj i otvorenoj voznji.\nUkoliko ste rešili da kupite neko vozilo iz porodice SAAB automobila svakako nećete pogrešiti, jer se odlikuju zaista visokom izdržljivošću, a namenjeno je vožnji u ekstremnim uslovima, kakvi se vrlo često mogu naći u nordijskim zemljama. Verujemo da ćete u potpunosti uživati u SAAB 9-5 2 vozilu, koje će u potpunosti zadovoljiti sve vaše potrebe kada je u pitanju prevoz.\nIpak, SAAB 9-5 2 ima i nekoliko mana o kojima treba otvoreno razgovarati pre njegove konačne kupovine. Pre svega delove za ovaj automobil je nešto teže pronaći u Srbiji, što i ne treba da čudi jer se ne radi o nemačkom ili francuskom proizvođaču. Sama cena ugradnje delova je nešto kompleksnija i skuplja, pa to sasvim sigurno neće oduševiti potencijalne vlasnike ovog vozila.\nKada se radi o kvalitetu SAAB 9-5 2 vozila, jasno je da je ono izdržljivo, ali morate sa vremena na vreme obratiti pažnju na turbinu, koja je istovremeno i glavni uzročnik kvara ovog vozila. Možda i njegova najslabija karika, pa prosto pre njegove kupovine u razgovoru sa vlasnikom morate tražiti dokaze da li je turbina originalna, da li je nešto menjano, a ne bi škodilo da i auo odvezete na detaljan predleg kod automehaničara kome verujete.\nOsim ovoga morate računati sa tim da je SAAB 9-5 2 automobil izuzetno velike potrošnje, i to pogotovo na otvorenim putevima, ali i u gradskoj vožnji, pa sasvim sigurno nije najekonomičnije rešenje za porodice koje vode računa o svakom dinaru iz kućnog budžeta. Ipak, na vama je da odlučite da li želite njegovu kupovinu ili ne.\nIpak, da ne bude kako samo kudimo SAAB 9-5 2 on ima i svojih vrlina, koje mnoge ljude lome da kupe baš ovaj automobil. Pre svega on je perfektno dizajniran i njegov izgled gotovo da nikada neće izaći iz mode, tako da će se apsolutno svideti ljudima kojima je izgled automobila bitan. On je po svojim karakteristikama pre svega luksuzan automobil, namenjen kupcima sa nešto dubljim džepom.\nGotovo je izvesno da vas neće ostaviti na putu, jer je izuzetno pouzdano vozilo, a ukoliko vozite automobil sa oznakom 2.0, njegova pouzdanost na putu gotovo da nema granice. Takođe, izuzetno je bogat dodatnom opremom, koja osim što donosi bolji ugođaj tokom vožnje kod vozača i njegovih saputnika, povećava i nivo bezbednosti.\nSve ove karakteristike govore za ili protiv kupovine modela SAAB 9-5 2, ali odluku prosto morate doneti na osnovu ličnog osećaja. Ukoliko budete želeli da kupite ovaj automobil, naša agencija će vam pomoći da skupite novac tako što će otkupiti vaše staro vozilo.


Stereotip: povezivanje znanosti s muškim spolom\nIstraživanje u 34 zemlje otkrilo je stereotip prema kojem se muškarce više veže uz znanstvene aktivnosti od žena.\nU zemljama u kojima su stereotipi najukorijenjeniji, dječaci postižu bolje rezultate nego djevojčice u prirodnim predmetima i matematici u četvrtom razredu.Istraživanje, koje je u 34 zemlje obuhvatilo pola milijuna ispitanika oba spola, otkriva da je njih 70 posto iskazalo implicitni seksizam povezujući muškarce više nego žene sa znanstvenim aktivnostima.\nImplicitni stereotipi, misli koje ne želimo izraziti i one nesvjesne, mogli bi obeshrabriti djevojke da za studij izaberu znanost ili matematiku, objašnjavaju autori istraživanja, čiji su rezultati objavljenog u Analima nacionalne akademije znanosti od 22 do 27. lipnja.\nU zemljama u kojima su stereotipi najukorijenjeniji, dječaci postižu bolje rezultate nego djevojčice u prirodnim predmetima i matematici u četvrtom razredu.\nVoditelj istraživanja Brian Nosek, profesor psihologije na sveučilištu Virginije, ukazao je da je u svim zemljama obuhvaćenima anketom, pristuna težnja povezivanja znanosti s muškim spolom.\nVećina ispitanika brže je povezivala riječi vezane uz znanost s muškim spolom nego sa ženskim, objašnjavaju autori istraživanja.\n"Kada ljudi vide da muškarci češće rade u znanstvenim područjima, a da su žene prisutnije u neznanstvenima, u njihovu se duhu razvija predrasuda prema kojoj su muškarci sposobniji za znanost", objasnio je Nosek. (H)